open-index/open-wikipedia-markdown huggingface dataset:
યહૂદી કબ્રસ્તાન, લૂથેના

**લૂથેનાનું યહૂદી કબ્રસ્તાન** એ સ્પેનના લૂથેનામાં આવેલું એક યહૂદી કબ્રસ્તાન છે. તે ૨૦૦૬માં ખોદકામ દરમિયાન મળી આવ્યું હતું અને તેમાં ૮મી સદીની શરૂઆતની કબરો છે. ૩૪૬ નોંધાયેલ કબરો સાથે તે સ્પેનમાં શોધાયેલું સૌથી મોટું યહૂદી કબ્રસ્તાન છે.

## ઇતિહાસ 
૧૨મી સદીની શરૂઆતમાં અલ્મોરાવિડ રાજવંશના ઉદય સુધી લૂથેનામાં યહૂદી સમુદાય ઇબેરિયન દ્વીપકલ્પમાં સૌથી સમૃદ્ધ હતો. આ શહેર ૧૧૪૬માં નાશ પામ્યું હતું. 

આ કબ્રસ્તાનમાં ઓછામાં ઓછી ૩૪૬ નોંધાયેલ કબરો છે. ૨૦૦૬માં લૂથેનાના દક્ષિણ રિંગ રોડના બાંધકામના ખોદકામ દરમિયાન તે મળી આવ્યું હતું. તે સ્પેનમાં મળી આવેલ સૌથી મોટું યહૂદી કબ્રસ્તાન છે. આ સ્થળ પર હિબ્રુ અક્ષરો સાથેની સૌથી જૂની કબરો પૈકીની એક ૮મી સદીની શરૂઆતની છે. કબ્રસ્તાનના ખોદકામ દરમિયાન મળી આવેલા અન્ય અવશેષો વર્ષ ૧૦૦૦ અને ૧૦૫૦ વચ્ચેના સમયગાળાના હતા.

પુનઃસ્થાપન કાર્ય દરમિયાન ૧૭૦થી વધુ કબરો બહાર કાઢવામાં આવી હતી. ડિસેમ્બર ૨૦૧૧માં મેડ્રિડના મુખ્ય રબ્બી મોશે બેન દહાને કબ્રસ્તાનમાં યહૂદી દફન ધોરણો અનુસાર મૃતદેહોને પુનઃદફન કરવાના સમારોહનું નેતૃત્વ કર્યું હતું.

લૂથેના શહેરે ૨૦૧૩માં કબ્રસ્તાનના પુનઃસ્થાપન પાછળ આશરે $૧,૬૦,૦૦૦ ખર્ચ્યા હતા અને ૨૯ સપ્ટેમ્બર ૨૦૧૩ના રોજ 'યહૂદી સંસ્કૃતિના યુરોપિયન દિવસ'ના રોજ પુનઃસ્થાપન સમારોહનું આયોજન કર્યું હતું.

## સંદર્ભ 
શ્રેણી:યહૂદી ધર્મ
સિદ્ધપુર વિધાનસભા મતવિસ્તાર

**સિદ્ધપુર** એ ભારતના ગુજરાત રાજ્યના ૧૮૨ વિધાનસભા મતવિસ્તારોમાંનો એક છે. તે પાટણ જિલ્લામાં આવે છે અને તેનો મતવિસ્તાર ક્રમાંક ૧૯ છે.

## મતદાર ક્ષેત્રોની સૂચિ 
આ વિધાનસભા બેઠક નીચેના ભાગોનું પ્રતિનિધિત્વ કરે છે, 

# સિદ્ધપુર તાલુકો
# પાટણ જિલ્લાના ગામો, જેમાં - અજુજા, મુના, ખારેડા, ઉંટવડા, અમરપુરા, વહાણા, ભાટસણ, કોઈટા, રાવિયાણા, ખોદાણા, કત્રાસમાલ, મેસર, હૈદરપુરા, દેલવાડા, ગણેશપુરા, અબાલોવા, જંગરાલ, વાસણી, જખા, લક્ષ્મીપુરા, એંદલા, મોરપા, વાગડોદ, વછલવા, લખડાપ, ભીલવણ, રેંચાવી, વાડી, ચારૂપ, વડુ, સિયોલ, વામૈયા, કીમ્બુવા, કોટાાડ, સાણોદરડા- નો સમાવેશ થાય છે.

## વિધાનસભાના સભ્યો 
## સંદર્ભ 
## બાહ્ય કડીઓ 
* 

શ્રેણી:સિદ્ધપુર
શ્રેણી:પાટણ જિલ્લો
શ્રેણી:ગુજરાતના વિધાનસભા નિર્વાચનક્ષેત્રો
રામસિંહ માલમ

**રામસિંહ માલમ** અથવા **રામસંગ માલમ** ભારતના ૧૮મી સદીના કચ્છ પ્રદેશ (હવે કચ્છ જિલ્લો, ગુજરાત ) ના સાગરખેડૂ, સ્થપતિ અને કારીગર હતા. જ્યારે તેમનું વહાણ સફરમાં તૂટી પડ્યું, ત્યારે તેમને એક ડચ જહાજ દ્વારા બચાવી લેવામાં આવ્યા અને તેઓ હોલેન્ડ પહોંચ્યા. તેમણે ત્યાં યુરોપિયન હસ્તકલા કૌશલ્યો શીખ્યા અને પરત ફર્યા પછી કચ્છમાં તે કૌશલ્યો દાખલ કર્યા. કચ્છના શાસક દ્વારા તેમને આશ્રય આપવામાં આવ્યો અને તેમના માટે તેમણે આયના મહેલ સહિતના અન્ય મહેલો અને સ્મારકો બાંધ્યા છે. તેમને દરિયાઈ લોકનાયક તરીકે યાદ કરવામાં આવે છે અને તેમનો કલાત્મક પ્રભાવ હજી પણ પ્રદેશમાં જોવા મળે છે.

## પ્રારંભિક જીવન 
રામસિંહ માલમનો જન્મ કદાચ ઓખામંડળ  પ્રદેશમાં ૧૮મી સદીની શરૂઆતમાં વાઘેર જાતિમાં થયો હતો અને તેણે નાનપણથી જ દરિયાઈ મુસાફરી શરૂ કરી હતી.

નાની ઉંમરે આફ્રિકાની સફર દરમિયાન વાવાઝોડામાં તેમનું વહાણ ડૂબી ગયું અને હોલેન્ડ (હવે નેધરલેન્ડ) જતા એક ડચ જહાજે તેમને બચાવી લીધા. તે જહાજ પર ચાંચિયાઓએ હુમલો કર્યો હતા પરંતુ તેઓ બચી ગયા હતા. જહાજ સાથે હોલેન્ડ પહોંચ્યા અને લગભગ ૧૮ વર્ષ રહ્યા.

## ભારત પરત ફર્યા બાદ 
તેઓ ત્રીસેક વર્ષના હતા ત્યારે ભારત પાછા ફર્યા હતા

મહારાવની મદદથી તેમણે તેમની કુશળતાને વધુ વિકસાવવા માટે બે વખત યુરોપની મુલાકાત લીધી. કેટલાક વિદ્યાર્થીઓ સાથે તેમણે વેનિસ અને ઑસ્ટ્રિયાની મુલાકાત લીધી હોવાનું કહેવાય છે. જ્યારે તેઓ પાછા ફર્યા ત્યારે તેમણે માંડવી નજીક એક તોપ બનાવવાની તેમજ ટાઇલ અને કાચની ફેક્ટરીઓ સ્થાપી કારણકે માંડવીમાં ઉત્પાદન માટે યોગ્ય રેતી મળતી હતી. ત્યાં તેમણે ઘડિયાળો બનાવી અને યુરોપિયન કૃતિઓ અને આકૃતિઓની ઝીણામાં ઝીણી નકલો બનાવી.

## સ્થાપત્ય અને વારસો 

File:Aina Mahal2.jpg|આયના મહેલની પરસાળ
File:Aina Mahal.jpg|આયના મહેલનો ફુવારા મહેલ
File:Chhatedi .jpg|લખપતજીની છતરડી

રામસિંહ માલમને દરિયાઈ લોક નાયક તરીકે યાદ કરવામાં આવે છે અને તેમના પર લખાયેલા ગીતો આજે પણ ગુજરાતના દરિયાકાંઠાના પ્રદેશોમાં ગવાય છે. તેમણે માંડવીમાં આવેલા જૂના મહેલ અને ભુજમાં દેશલજી અને લખપતજીના સ્મારક છત્રીઓ પણ તૈયાર કરી હતી. આ બાંધકામોની રચના અને શણગારમાં યુરોપિયન પ્રભાવ દેખાય છે. તેમના સ્થાપત્યમાં એક લાક્ષણિક નિશાની ચોક્કસ જોવા મળે અને એ છે વાઇનની બોટલ અને કપ સાથે મજા કરતા ડચ છોકરાઓ, જેમની પાસેથી તેમણે તેમની કુશળતાઓ શીખી હતી. પછી વર્ષોમાં આવેલાં ભૂકંપમાં આ ઇમારતોને નુકસાન થયું છે.

## નોંધો 
## સંદર્ભ 
### ગ્રંથસૂચિ 
* 

## બાહ્ય કડીઓ
* 

શ્રેણી:ગુજરાતી વ્યક્તિત્વ
વારકરી સંપ્રદાય

**વારકરી સંપ્રદાય** વૈષ્ણવ પંથનો એક મહત્વનો સંપ્રદાય છે. તે મહારાષ્ટ્ર અને કર્ણાટકમાં વધુ પ્રચલિત છે. પંઢરપુરના વિઠોબા અને રુક્મિણી તેમના ઉપાસ્ય દેવ છે. આ સંપ્રદાયમાં જ્ઞાનેશ્વર,નામદેવ, એકનાથ તથા તુકારામ જેવા મહાન સંતો થઈ ગયા છે, જેમણે પોતાની અભંગ નામથી ઓળખાતી રચનાઓ દ્વારા તેને લોકપ્રિય અને ગૌરવાન્વિત બનાવવામાં બહુમૂલ્ય ફાળો આપ્યો છે. તેના અનુયાયીઓની સંખ્યા ૧૫ થી ૧૬ લાખ જેટલી છે.

વારકરી સંપ્રદાય મુખ્યત્વે ભક્તિમાર્ગી છે. તેણે ભક્તિ પર આધારિત પોતાના તત્વજ્ઞાનની રચના કરી છે. ભક્તિ એ જ મોક્ષ તથા સ્વાત્મસુખનું સર્વશ્રેષ્ઠ સાધન છે એવી આ સંપ્રદાયની માન્યતા છે. માનવજીવનનું અંતિમ સાધ્ય મોક્ષ નહિ, પરંતુ ભક્તિ છે એવી વિચારસરણી જ્ઞાનેશ્વર મહારાજે પ્રતિપાદિત કરી છે.

## આ પણ જુઓ 
* રુક્મિણી
* જ્ઞાનેશ્વર
* નામદેવ
* એકનાથ
* તુકારામ
જાદુ (ભ્રમ)

right|thumb|300px|કપ અને બોલનો ભ્રમ દર્શાવતો જાદુગર
**જાદુ** એ એક પ્રદર્શન કલા છે જે હાથની ચુસ્તતા દ્વારા અથવા દેખીતી રીતે અશક્ય અથવા અલૌકિક પરાક્રમોનો સંપૂર્ણ કુદરતી માધ્યમનો ઉપયોગ કરીને ભ્રમણા ઊભી કરીને પ્રેક્ષકોનું મનોરંજન કરે છે.  આ પરાક્રમોને જાદુઈ હાથની સફાઈ, પ્રભાવ અથવા ભ્રમિત જાળ કહેવામાં આવે છે.  તેને પેરાનોર્મલ અથવા ધાર્મિક જાદુથી અલગ પાડવા માટે તેને ઘણીવાર "સ્ટેજ મેજિક" કહેવામાં આવે છે.

આવી ભ્રમણા કરનાર વ્યક્તિ ને જાદુગર કહેવાય છે.  કેટલાક કલાકારોને તેમના દ્વારા કરવામાં આવતી જાદુઈ અસરોના પ્રકારને દર્શાવતા નામોથી પણ બોલાવવામાં આવે છે, જેમ કે માયાવી, બાજીગર, પેરમાનોવૈજ્ઞાનિક અથવા એસ્કેપ આર્ટિસ્ટ.

## જાદુ ના પ્રકાર
*મંચ જાદુ
*પ્લેટફોર્મ જાદુ
*સૂક્ષ્મ જાદુ(ટેબલ જાદુ)
*અદ્રશ્ય થઈ જવું
*માનસિક જાદુ
*બાળકોનો જાદુ
*ગણિતનો જાદુ
*વેપાર શો જાદુ
*સડક પરનો જાદુ
*વિચિત્ર જાદુ
*આઘાત જાદુ
સુદામા સેતુ

**સુદામા સેતુ** ભારતના ગુજરાત રાજ્યના દ્વારકામાં આવેલો એક પદયાત્રી પુલ છે. તેનું નામ કૃષ્ણના બાળપણના મિત્ર સુદામાની યાદમાં રાખવામાં આવ્યું છે. ૨૦૦૫માં દરખાસ્ત કરાયેલો આ પુલ આખરે ૨૦૧૬માં પૂરો થયો હતો.

## ઇતિહાસ 
thumb|સુદામા સેતુનો ઉત્તર છેડો
ગોમતી નદી પરનો આ પદયાત્રી પુલ જગત મંદિર અને તેની અગ્નિ દિશામાં આવેલા ટાપુ પરના પંચનાદ અથવા પંચકુઇ તીર્થને જોડે છે. આ ટાપુ પર પ્રવાસનને વેગ આપવા માટે ૨૦૦૫માં આ પુલની દરખાસ્ત કરવામાં આવી હતી. આ ટાપુ ધાર્મિક તેમજ પુરાતત્વીય મહત્વ ધરાવે છે. અહીં *મહાભારત*ના પાંચ પાંડવ સાથે સંકળાયેલા પંચકુઈ નામના પાંચ મીઠા પાણીના કુવાઓ છે. પુલ બન્યો તે પહેલાં ગોમતી નદીને હોડી દ્વારા ઓળંગવામાં આવતી હતી. જગત મંદિર ભારતીય પુરાતત્વ સર્વેક્ષણ દ્વારા સંરક્ષિત સ્થળ હોવાથી પુલના બાંધકામ માટે પરવાનગીની જરૂર હતી. ભારતીય પુરાતત્વ સર્વેક્ષણના વડોદરા વર્તુળે ૨૦૦૮માં પુલને મંજૂરી આપી હતી. ૫ મે ૨૦૧૧ના રોજ ગુજરાતના પ્રવાસન મંત્રી જયનારાયણ વ્યાસ અને રાજ્યસભાના સાંસદ પરિમલ નથવાણી દ્વારા પુલનો ભૂમિપૂજન સમારોહ યોજાયો હતો. ભારતીય પુરાતત્વ સર્વેક્ષણ દિલ્હીએ ૨૦૧૩ સુધી મંજૂરી ન આપી હોવાને કારણે બાંધકામમાં વિલંબ થયો હતો. આ પુલ ફેબ્રુઆરી ૨૦૧૬માં પૂર્ણ થયો હતો.

રિલાયન્સ ઇન્ડસ્ટ્રીઝ લિમિટેડે, ગુજરાત પ્રવાસન વિભાગ અને ગુજરાત પવિત્ર યાત્રાધામ વિકાસ બોર્ડના સહયોગથી આ પુલનું નિર્માણ કર્યું હતું.

## વિશેષતા 
આ પુલ ૧૬૬ મીટર લાંબો અને ૪.૨ મીટર પહોળો છે, જેની ક્ષમતા પ્રતિ કલાક ૨૫,૦૦૦ થી ૩૦,૦૦૦ રાહદારીઓને લઈ જવાની છે.

## આ પણ જુઓ 
* અટલ પદયાત્રી પુલ

## સંદર્ભ 
શ્રેણી:પુલ
શ્રેણી:દેવ ભૂમિ દ્વારકા જિલ્લો
તેનાલી રામ

** તેનાલી રામ** મધ્યકાલીન મહાન તત્ત્વજ્ઞાની, રાજનીતિજ્ઞ અને કવિ હતા. તેઓ વિજયનગર ના રાજા કૃષ્ણદેવરાય ના દરબાર ના મંત્રી પણ હતી. તેમના ચાતુર્ય અંગે ની અનેક લોક કથાઓ પ્રચલીત છે.
સીમા મોહિલે

**સીમા મોહિલે** (જન્મ ૨૫ મે ૧૯૬૫) ગુજરાત, ભારતના રાજકારણી છે. તે ભારતીય જનતા પાર્ટીના સભ્ય છે. તે અકોટા મતવિસ્તારમાંથી ૧૪મી ગુજરાત વિધાનસભાના સભ્ય હતા.

તેઓ વડોદરાના ડેપ્યુટી મેયર હતા. તેઓ ૨૦૧૭ની ગુજરાત વિધાનસભાની ચૂંટણીમાં અકોટા મતવિસ્તારમાંથી ભારતીય રાષ્ટ્રીય કોંગ્રેસના ઉમેદવાર રણજીત શરદચંદ્ર ચવ્હાણને ૫૭૧૩૯ મતોની સરસાઇથી હરાવીને ચૂંટાયા હતા.

## સંદર્ભ 
શ્રેણી:૧૯૬૫માં જન્મ
શ્રેણી:જીવિત લોકો
શ્રેણી:ગુજરાતી વ્યક્તિત્વ
કીથ રુન્કૉર્ન

**સ્ટેનલી કીથ રુન્કૉર્ન** (૧૯ નવેમ્બર ૧૯૨૨ – ૫ ડિસેમ્બર ૧૯૯૫) એક બ્રિટિશ ભૂભૌતિક વિજ્ઞાની હતા જેમણે પૃથ્વીના ચુંબકીય ક્ષેત્રના આવર્તક ઉત્ક્રમણોનો પ્રથમ પુરાવો આપ્યો હતો. આ ઉત્ક્રમણોને ધ્રુવીય ઉત્ક્રમણો તરીકે પણ ઓળખવામાં આવે છે. ૧૯૫૬થી ૧૯૬૩ સુધી ડર્હાહામ યુનિવર્સિટીમાં ભૌતિકવિજ્ઞાન વિભાગના નિયામક હતા. ૧૯૬૩માં તેઓ ન્યૂકૅસલ યુનિવર્સિટીના નિયામક બન્યા. સાન ડિયેગોમાં તેમની ચોરીના ઇરાદે હત્યા થઈ હતી.

રુન્કૉર્નનું સંશોધન ભૂભૌતિક ચિરંતન ફેરફારો, ધ્રુવીય અભિગમન, તેના કારણે થતાં હવામાનના ફેરફારો, ખંડવિસ્થાપનના પુરાચુંબકીય પુરાવા, ભૂચુંબકીય ક્ષેત્રના ઉદ્ગમના સિદ્ધાંત અને ગ્રહોની આંતરિક રચના પર કેન્દ્રિત હતું.

## સંદર્ભ
## બાહ્ય કડીઓ 
* 

શ્રેણી:વિજ્ઞાન સ્ટબ
રવિભાણ સંપ્રદાય

**રવિભાણ સંપ્રદાય** એ ગુજરાતમાં પ્રચલિત કબીર પરંપરાનો એક સંપ્રદાય છે.

## સંતો
* ખીમ સાહેબ
* ત્રિકમ સાહેબ
* ભીમ સાહેબ
* દાસી જીવણ
* નથુરામ
* બાલક સાહેબ
* પીઠો ભગત
* અક્કલ સાહેબ
* દાસ વાઘો
* લક્ષ્મી સાહેબ

## બાહ્ય કડીઓ
*
બદરુદ્દીન શેખ

**બદરુદ્દીન શેખ** (૧૩ સપ્ટેમ્બર ૧૯૫૨ - ૨૬ એપ્રિલ ૨૦૨૦) એક ભારતીય રાજકારણી અને ભારતીય રાષ્ટ્રીય કોંગ્રેસના સભ્ય હતા. તેઓ ૨૦૧૦થી ૨૦૨૦ સુધી અમદાવાદ મ્યુનિસિપલ કોર્પોરેશનમાં વિરોધ પક્ષના નેતા હતા.

## પ્રારંભિક જીવન 
શેખ અમદાવાદની ભક્ત વલ્લભ ધોળા કૉલેજમાંથી સ્નાતક થયા અને એચ. કે. આર્ટ્સ કૉલેજ માંથી અનુસ્નાતક થયા હતા. તેઓએ એલ. એ. શાહ લો કૉલેજમાંથી કાયદાનો અભ્યાસ કર્યો. રાજકારણમાં જોડાયા તે પહેલા તેઓ વકીલ હતા. ભારતના લઘુમતી બાબતોના મંત્રાલય દ્વારા તેમને ખ્વાજા સાહેબ દરગાહ સમિતિ, અજમેર શરીફ દરગાહના ઉપપ્રમુખ તરીકે નિયુક્ત કરવામાં આવ્યા હતા. તેમણે પક્ષના પ્રવક્તા તરીકે પણ સેવા આપી હતી. તેઓ 2010 થી 2020 માં તેમના મૃત્યુ સુધી અમદાવાદ મ્યુનિસિપલ કોર્પોરેશનમાં વિરોધ પક્ષના નેતા હતા 

કોવિડ-૧૯ મહામારી દરમિયાન ૨૬ એપ્રિલ ૨૦૨૦ના રોજ તેમનું કોવિડ-૧૯થી અવસાન થયું હતું.

## સંદર્ભ 
 
શ્રેણી:ગુજરાતી વ્યક્તિત્વ
શ્રેણી:૨૦૨૦માં મૃત્યુ
શ્રેણી:૧૯૫૨માં જન્મ
શીતળા માતા મંદિર, બુટાપાલડી

**શીતળા માતાનું મંદિર** એ આશરે ૧૨મી સદીનું શીતળા માતાનું હિંદુ મંદિર છે જે ગુજરાત, ભારતના મહેસાણા જિલ્લાના બુટાપાલડી ગામમાં આવેલું છે.

## સ્થાપત્ય 
પૂર્વાભિમુખ શીતળા માતાનું મંદિર લગભગ ૧૨મી સદીમાં બાંધવામાં આવ્યું હતું. તેના ત્રણ ભાગ છે: મંડપ, અંતરાલ અને ગર્ભગૃહ. તેના પાયા પર કીર્તિમુખ, હાથી, મનુષ્યો અને દેવી-દેવતાઓની કોતરણી છે. ગર્ભગૃહના દરવાજાની બારશાખમાં ટોચના ભાગમાં પાંચ ગોખમાં વિષ્ણુની અને બાજુના ભાગમાં લક્ષ્મીની છબીઓ છે. ગર્ભગૃહની બહારની દિવાલો પર દક્ષિણ ગોખમાં પાર્વતીની અને ઉત્તર અને પશ્ચિમ ગોખમાં મહિષાસુરમર્દિંનીની મૂર્તિઓ છે. વેદિકા, કક્ષાસન (બેઠક), નાના સ્તંભો અને મંડપની છત સુંદર કોતરણીથી શણગારેલી છે.

## ચિત્રો 

File:Shitala Mata Temple, Buttapaldi, Mehsana - Shrine proper (Gudhamandapa) from northwest.jpg|શિખર
File:Shitala Mata Temple, Buttapaldi, Mehsana - Adhishthana (base) of Gudhamandapa (shrine proper) from west or back.jpg|પાયા પરની કોતરણી
File:Shitala Mata Temple, Buttapaldi, Mehsana - Karotaka (ceiling) of Mandapa (hall).jpg|મંડપની છત (કરોકટ)
File:Shitala Mata Temple, Buttapaldi, Mehsana - Dado and Vedi panel.jpg|કક્ષાસન (બેઠક)ની કોતરણી
File:Shitala Mata Temple, Buttapaldi, Mehsana - Mahishasurmardini icon in west niche of Mandovara of Gudhamandapa (shrine proper) 2.jpg|પશ્ચિમ ગોખમાં મહિષાસુરમર્દિંની
File:Shitala Mata Temple, Buttapaldi, Mehsana - Doorframe of Sanctum.jpg|બારશાખ
File:Shitala Mata Temple, Buttapaldi, Mehsana - Idols in Sanctum Sanctorum.jpg|ગર્ભગૃહમાં રહેલી પ્રતિમા

## સંદર્ભ 
શ્રેણી:મહેસાણા જિલ્લો
શ્રેણી:Coordinates on Wikidata
મણિલાલ વાઘેલા

**મણિલાલ જેઠાભાઈ વાઘેલા** એ ગુજરાતના ભારતીય રાજકારણી છે.

## રાજકીય કારકિર્દી 
વાઘેલા ભારતીય રાષ્ટ્રીય કોંગ્રેસના ઉમેદવાર તરીકે ૨૦૧૨માં વડગામથી ગુજરાત વિધાનસભાના સભ્ય તરીકે ચૂંટાયા હતા. જ્યારે કોંગ્રેસે ૨૦૧૭ની ગુજરાત વિધાનસભાની ચૂંટણીમાં વડગામથી અપક્ષ ઉમેદવાર જિજ્ઞેશ મેવાણીને સમર્થન આપ્યું હતું, ત્યારે તેમને ઇડરમાંથી કોંગ્રેસ ઉમેદવાર તરીકે ચૂંટણી લડવા ખસેડવામાં આવ્યા હતા જ્યાં તેમનો પરાજય થયો હતો. તેમણે નવેમ્બર ૨૦૨૧માં કોંગ્રેસમાંથી રાજીનામું આપ્યું અને એપ્રિલ ૨૦૨૨માં ભારતીય જનતા પાર્ટી (ભાજપ) માં જોડાયા.  તેમણે ૨૦૨૨ની ગુજરાત વિધાનસભાની ચૂંટણી વડગામથી ભાજપના ઉમેદવાર તરીકે લડી હતી પરંતુ તેમના નજીકના હરીફ અને કોંગ્રેસ ઉમેદવાર જિગ્નેશ મેવાણી દ્વારા પરાજય થયો હતો.

## સંદર્ભ 
શ્રેણી:જીવિત લોકો
શ્રેણી:ગુજરાતી વ્યક્તિત્વ
પ્રતીપ

**પ્રતીપ** () હિંદુ રાજાઓમાં નામાંકિત રાજા હતો. તે હસ્તિનાપુરના ચંદ્રવંશી રાજા હતો. તે શંતનુના પિતા અને ભીષ્મ,ચિત્રાંગદ (શંતનુનો પુત્ર), વિચિત્રવીર્ય (શંતનુનો પુત્ર), સોમદત્ત અને પૌરવી (બહ્લિકની પુત્રી, વાસુદેવની પત્ની, શ્રીકૃષણની અપર મા)ના દાદા હતો. રાજા પ્રતીપનો ઉલ્લેખ હિન્દુ મહાકાવ્ય મહાભારતમાં થયો છે.

## ઉદ્ગમ 
પુરાણો પ્રમાણે, **પ્રતીપ** ભીમસેનનો પ્રપૌત્ર હતો અને દિલીપનો પુત્ર હતો. જો કે મહાભારતમાં વર્ણન કર્યા મુજબ તે ભીમસેન અને કેકેયની રાજકુમારી સુકુમારીનો પુત્ર હતો. પ્રતીપનાં લગ્ન શિબીની રાજકુમારી સુનંદા સાથ થયાં હતાં જેનાથી તેમને દેવાપિ, બહ્લિક અને શંતનુ નામના ત્રણ પુત્રો થયા.

## ગંગા સાથેની મુલાકાત 
એકવાર રાજા પ્રતીપ ગંગા નદીના કિનારે સૂર્યદેવની પ્રાર્થના અને ધ્યાન કરી રહ્યા હતા, તેવામાં બ્રહ્માના શ્રાપથી યુક્ત સ્વયં દેવી ગંગા માનવ સ્વરુપે તેમની જમણી સાથળ પર બેસી ગયાં. તેનાથી પ્રતીપનું ધ્યાન તુટી ગયું અને તેમણે ગંગાજીને આમ કરવાનું કારણ પુછ્યું.ગંગાજીએ રાજાને તેમની સાથે લગ્ન કરવાની વિનંતી કરી. પ્રતીપે કહ્યું કે, "દેવી જો તમે પત્ની સ્વરૂપે આવ્યાં હોત તો તમે મારી જમણી જંઘા પર નહીં પણ ડાબી જંઘા પર બેઠાં હોત. પત્ની વામભાગે જ શોભે. પણ તમે જમણી તરફ બેઠાં એટલે હું તમારો પત્ની તરીકે સ્વીકાર ન કરી શકું. માટે, હું તમારો પુત્રવધુ તરીકે સ્વીકાર કરવા તૈયાર છું." ગંગાજીએ આ વાત સ્વીકારી અને પ્રતીપનાં પુત્રવધુ બનવાનું કબુલ રાખ્યું. પરંતુ રાજા પ્રતીપ અને તેમનાં પત્ની સુનંદાને કોઈ સંતાન હતું જ નહીં. તેથી, તેમણે ગંગાજીને રાહ જોવા વિનંતી કરી. ગંગાજી એ વાતમાં પણ પોતાની હામી ભરી. ત્યારબાદ રાજા પ્રતીપે તપ દાન ધર્મકાર્ય વધારીને ઈશ્વરકૃપા મેળવી. આમ રાજા ને દેવાપિ નામનો પુત્ર થયો. જો કે, દેવાપિને કોઢ હતો. ત્યારબાદ તેમને બહ્લિક નામનો પુત્ર થયો, પણ બહ્લિક તેના મોસાળમાં રહેવા લાગ્યો અને વખત જતાં તેને મોસાળ પક્ષેથી મળેલા રાજ્યને બહ્લિક પ્રદેશ (હાલ કશ્મીર પાસે આવેલો વાહલિક અથવા વાહિક નામનો પ્રદેશ) તરીકે વિકસાવ્યો. પ્રતીપને વૃદ્ધાવસ્થાના આરે ત્રીજો પુત્ર થયો જેનું નામ શંતનુ રાખવામાં આવ્યું. દેવાપિ પોતાના કર્મથી બ્રાહ્મણત્વ પ્રાપ્ત કરીને ઋષિ જીવન જીવે છે, બહ્લિક પોતાના વાહિક પ્રદેશમાં રાજ્ય કરે છે. તેથી પ્રતીપ પોતાના વારસદાર તરીકે હસ્તીનાપુરનું રાજ્ય શંતનુને આપે છે અને તેમને આદેશ કરે છે કે તેઓ ગંગા સાથે લગ્ન કરે. આમ, શંતનું ગંગા સાથે લગ્ન કરે છે અને તેમને આઠ પુત્રો થાય છે. તેમાંથી સાત ગંગાજી ગંગા નદીમાં વહેવડાવી દે છે. અને આઠમો પુત્ર દેવવ્રત મોટો થઈને ભીષ્મ તરીકે ઓળખાય છે.

## સંદર્ભ 
## બાહ્ય કડીઓ 
* J.A.B. van Buitenen, *Mahabharata* Book 1, Chicago 1973, pp.&nbsp;214–220

શ્રેણી:પૌરાણિક પાત્રો
શ્રેણી:કુરુ રાજા,
શ્રેણી:ચંદ્રવંશ
શ્રેણી:મહાભારત
પ્રબોધકાંત પંડ્યા

**પ્રબોધકાંત દામોદરદાસ પંડ્યા** (૧૯૪૩/૧૯૪૪ – ૨૨ ઓગસ્ટ ૨૦૨૧) ગુજરાતના રાજકારણી હતા.

## રાજકીય કારકિર્દી 
પંડ્યા ૧૯૮૫થી ૧૯૯૦ સુધી જનતા પાર્ટીના સભ્ય તરીકે, ૧૯૯૦થી ૧૯૯૫ જનતા દળના સભ્ય તરીકે અને ૨૦૦૨થી ૨૦૦૭ ભારતીય જનતા પાર્ટી (ભાજપ) ના સભ્ય તરીકે સંતરામપુર બેઠકથી ગુજરાત વિધાનસભાના ધારાસભ્ય હતા. તેઓ ચીમનભાઈ પટેલની સરકારમાં ગૃહ અને શિક્ષણ વિભાગના રાજ્યકક્ષાના મંત્રી તરીકે ફરજ બજાવતા હતા. ૨૦૧૨માં તેઓ ભાજપ છોડીને ગુજરાત પરિવર્તન પાર્ટીમાં જોડાયા હતા. તેઓ લુણાવાડા બેઠક પરથી ૨૦૧૨ની ગુજરાત વિધાનસભાની ચૂંટણી લડ્યા હતા અને હારી ગયા હતા.

તેમણે ગુજરાતના કડાણા તાલુકાના નંદીનાથ મહાદેવ મંદિરના વિકાસ માટે કામ કર્યું હતું.

## મૃત્યુ 
૨૨ ઓગસ્ટ ૨૦૨૧ના રોજ અમદાવાદ ખાતે ૭૭ વર્ષની વયે તેમનું અવસાન થયું હતું. તેમના વતન કડાણા તાલુકાના જગુના મુવાડા ગામે તેમના અંતિમ સંસ્કાર કરવામાં આવ્યા હતા. 

## સંદર્ભ 
શ્રેણી:૨૦૨૧માં મૃત્યુ
શ્રેણી:ભારતીય રાજકારણીઓ
શ્રેણી:ગુજરાતી વ્યક્તિત્વ
પરિમલ ઉદ્યાન

**પરિમલ ઉદ્યાન**, જે સત્તાવાર રીતે **પરિ ત્રિકમલાલ ભોગીલાલ મ્યુનિસિપલ રિક્રિએશન પાર્ક** તરીકે ઓળખાય છે, એ ભારતના ગુજરાત રાજ્યના અમદાવાદના આંબાવાડી વિસ્તારમાં આવેલું એક શહેરી ઉદ્યાન છે. તે  વિસ્તારમાં ફેલાયેલું છે. આ બગીચો ૧૯૬૦માં શરૂ થયો હતો, અને ૧૯૯૮ અને ૨૦૨૧માં તેનો પુનર્વિકાસ કરવામાં આવ્યો છે. આ ઉદ્યાનમાં તળાવ, ચાલવાના રસ્તા, ખુલ્લો રંગમંચ તથા કસરત અને રમતગમતની સુવિધાઓ છે.

## ઇતિહાસ 
૧૯૫૦ના દાયકાના અંતભાગમાં અમદાવાદ મ્યુનિસિપલ કોર્પોરેશનના પ્રથમ મેયર ચિનુભાઈ ચીમનલાલે શહેરમાં ઉદ્યાનો સ્થાપવાની દરખાસ્ત રજૂ કરી હતી. તેમણે ઉદ્યોગપતિ જયંતિલાલ ભીખાભાઈ, કે.એમ. કાતાવાલા, એમ. ડી. રાજપાલ અને અન્ય લોકો દ્વારા ભંડોળ અને સહયોગ મેળવ્યો. બગીચો ૧૯૬૦માં શરૂ થયો હતો. સ્થપતિ કમલ મંગળદાસે ૧૯૯૮માં નવો સ્થળનકશો તૈયાર કર્યો હતો. આ પુનર્વિકાસ ફેબ્રુઆરી ૨૦૦૦માં પૂર્ણ થયો હતો.

## સ્થાપત્ય અને સુવિધાઓ 
બગીચાના કેન્દ્રમાં કમળનું તળાવ છે જેમાં માછલીઓ છે અને તેની આસપાસ અંદાજે સો જેટલા બાંકડા છે. અહીં ચાલવાના રસ્તા, ઔષધ  ઉદ્યાન, રમતગમત સુવિધા, આઠ ઘાસ આચ્છાદિત ભૂમિ, પાલતુ પ્રાણી માટેનો બગીચો અને શૌચાલયની સુવિધા પણ છે.  અહીંના ખુલ્લા રંગમંચની ક્ષમતા ૨૫૦ લોકોની છે.છે

## ફોટા 

File:Gym outside Parimal Garden.jpg|અખાડા
File:Amphitheatre Parimal Garden.jpg|ખુલ્લો રંગમંચ
File:Pet park Parimal Garden.jpg|પાલતુ પ્રાણીઓ માટેનો બગીચો
File:Whole arbour Parimal Garden.jpg|આર્બર
File:Bougainville on arbour Parimal Garden.jpg|આર્બર પરના ફૂલો
File:Parimal Garden Arbour.jpg|આર્બર

## આ પણ જુઓ 
* લો ગાર્ડન

## નોંધો 
## સંદર્ભ 
શ્રેણી:અમદાવાદનાં જોવાલાયક સ્થળો
શ્રેણી:Coordinates on Wikidata
ઉપગ્રહ બસ

right|thumb| કોમ્યુનિકેશન્સ ઉપગ્રહ બસ અને પેલોડ એકમ
**સેટેલાઇટ બસ** (અથવા **અંતરિક્ષ બસ** ) એ ઉપગ્રહ અથવા અંતરિક્ષયાનનો મુખ્ય ભાગ અને માળખાકીય એકમ છે, જેમાં પેલોડ અને તમામ વૈજ્ઞાનિક સાધનો રાખવામાં આવે છે.

બસથી મેળવેલા ઉપગ્રહો ખાસ ઉત્પાદિત ઉપગ્રહોથી જુદા છે. બસમાંથી મેળવેલા ઉપગ્રહો સામાન્ય રીતે ગ્રાહકની જરૂરિયાતો અનુસાર બનાવવામાં આવે છે, ઉદાહરણ તરીકે વિશિષ્ટ સેન્સર અથવા ટ્રાન્સપોન્ડર્સ સાથે, ચોક્કસ મિશન હાંસલ કરવા માટે.    

તેનો ઉપયોગ સામાન્ય રીતે ભૂસ્થિર ઉપગ્રહો, ખાસ કરીને સંચાર ઉપગ્રહો માટે થાય છે, પરંતુ તેનો ઉપયોગ અંતરિક્ષયાનમાં પણ થાય છે જે નીચલી ભ્રમણકક્ષા પર ફરે છે, કેટલીકવાર  પૃથ્વીની નીચા સ્તરની પરિભ્રમણકક્ષા અભિયાનનો પણ સમાવેશ થાય છે.

## ઉદાહરણો 
thumb| જેમ્સ વેબ અંતરિક્ષ દૂરબીનની અંતરિક્ષયાન બસનો ડાયાગ્રામ. સૌર પેનલ લીલા રંગમાં છે અને આછા જાંબલી ફ્લેટ રેડિયેટર શેડ્સ છે.
સેટેલાઇટ બસનાં કેટલાંક ઉદાહરણોમાં નીચેનાનો સમાવેશ થાય છે:

* બોઇંગ ડીએસ એન્ડ એસ 702
* લોકહીડ માર્ટિન સ્પેસ સિસ્ટમ્સ A2100
* આલ્ફાબસ
* INVAP ARSAT-3K
* એરબસ ડી એન્ડ એસ યુરોસ્ટાર
* ઇસરો ની I-1K, I-2K, I-3K, I-4K, I-6K, અને ભારતીય નાની સેટેલાઇટ બસ
* નાસા એમ્સ એમસીએસબી
* SSL 1300
* ઓર્બિટલ એટીકે જીઓસ્ટાર
* મિત્સુબિશી ઇલેક્ટ્રિક DS2000
* જેમ્સ વેબ સ્પેસ ટેલિસ્કોપની અવકાશયાન બસ
* SPUTNIX ટેબ્લેટસેટ
* SPUTNIX OrbiCraft-Pro

## ઘટકો 
બસમાં સામાન્ય રીતે નીચેની ઉપપ્રણાલિ હોય છે: 

* આદેશ અને ડેટા હેન્ડલિંગ (C&DH) સિસ્ટમ
* સંચાર પ્રણાલિ અને એન્ટેના
* વીજ પાવર પ્રણાલિ (ઇપીએસ)
* પ્રોપલ્શન
* ઊર્જા નિયંત્રણ
* વલણ નિયંત્રણ પ્રણાલી (ACS)
* માર્ગદર્શન, નેવિગેશન અને નિયંત્રણ (GNC) પ્રણાલિ
* સ્ટ્રક્ચર્સ અને ટ્રસ
* લાઇફ સપોર્ટ ( ક્રુડ મિશન માટે).

## આ પણ જુઓ 
* સેટેલાઇટ બસોની સરખામણી
* સેવા મોડ્યુલ
* ઉપગ્રહ

## સંદર્ભ 
## બાહ્ય કડીઓ 
* ઉપગ્રહ પારિભાષિક શબ્દો
* JWST અવલોકનશાળા: અંતરિક્ષયાન બસ
* સ્પિટ્ઝરની અંતરિક્ષ બસ
* ગુન્ટરનું સ્પેસ પાનું: અંતરિક્ષયાન બસો
પીએસએલવી-ડી૧

**પીએસએલવી-ડી૧** એ પીએસએલવી કાર્યક્રમનું પ્રથમ અભિયાન હતું. રોકેટે આઈઆરએસ-૧ઈ ઉપગ્રહનું વહન કર્યું પરંતુ બોર્ડ માર્ગદર્શન અને નિયમન પ્રોસેસરના સોફ્ટવેરની ખામીને કારણે અભિયાન નિષ્ફળ જવાથી તેને તૈનાત કરી શક્યું નહીં. પીએસએલવી-ડી૧ ભારતીય સમય મુજબ ૨૦ સપ્ટેમ્બર ૧૯૯૩ની વહેલી સવારે ૫:૧૨ વાગ્યે પ્રક્ષેપિત કરવામાં આવ્યું હતું   . પીએસએલવી-સી૩૯ ના પ્રક્ષેપણ સુધી પીએસએલવી કાર્યક્રમનું આ એકમાત્ર નિષ્ફળ અભિયાન રહ્યું.   

## પ્રક્ષેપણ અને નિષ્ફળતા 
પીએસએલવી-ડી૧ સતીશ ધવન સ્પેસ સેન્ટર (તે સમયે "શ્રીહરિકોટા લોન્ચિંગ રેન્જ" તરીકે ઓળખાતું હતું) ૨૦ સપ્ટેમ્બર ૧૯૯૩  ૫:૧૨ IST વાગ્યે પ્રક્ષેપિત કરવામાં આવ્યું હતું    બીજા તબક્કાના વિભાજન સમયે એક મોટી ખલેલ સર્જાઈ અને બોર્ડ માર્ગદર્શક અને નિયમન પ્રોસેસરમાં સોફ્ટવેરની ખામીને કારણે બીજા તબક્કાના રેટ્રો રોકેટમાંથી એક નિષ્ફળ ગયું. લોન્ચ થયાના લગભગ ૧૨ મિનિટ પછી વાહન પૃથ્વી પર પાછું પડ્યું અને બંગાળની ખાડીમાં ભગ્ન થઈ પડી ગયું. થયું. આમ ભારતનો પ્રથમ ઉપગ્રહ આઈઆરએસ૧ઈ ભ્રમણકક્ષામાં મૂકી શકાયો ન હતો અને મિશન સંપૂર્ણ નિષ્ફળ ગયું હતું.  
## આ પણ જુઓ 
* ભારતીય અવકાશ સંશોધન સંસ્થા
* ધ્રુવીય ઉપગ્રહ પ્રક્ષેપણ વાહન 

## સંદર્ભ 
શ્રેણી:ઇસરો
શ્રી. સોમનાથ

**શ્રી. સોમનાથ**, (જન્મ જુલાઈ ૧૯૬૩), તરીકે જાણીતા **શ્રીધર પણિકર સોમનાથ** (), એ ભારતીય એરોસ્પેસ એન્જિનીયર છે. તેઓ હાલ ભારતીય અંતરિક્ષ અનુસંધાન સંગઠનના ચેરપર્સન તરીકે સેવા આપી રહ્યા છે. તેમના નેતૃત્વમાં ઇસરોએ ચંદ્રયાન-૩નું અભિયાન સફળ રીતે પુરું કરીને ભારતને ચંદ્રતલ પર દક્ષિણ ધ્રુવ પર હળવું ઉતરાણ કરવાવાળા પ્રથમ દેશનું બિરુદ અપાવ્યું.

સોમનાથે તિરૂવનંતપુરમના વિક્રમ સારાભાઈ અંતરિક્ષ કેન્દ્ર તેમજ લિક્વિડ પ્રોપલ્સન સિસ્ટમ સેન્ટર ના નિર્દેશક તરીકે સેવાઓ આપી છે. સોમનાથ પ્રક્ષેપણ વાહનની રૂપરેખામાં, ખાસ તો પ્રક્ષેપણ વાહનના એન્જિનીયરીંગ, ઢાંચાકીય ગતિશીલતા અને પાયરોટેકનિકમાં, તેમના અમૂલ્ય પ્રદાન માટે જાણીતા છે.

## બાળપણ અને અભ્યાસ
સોમનાથનો જન્મ કેરળના શેરથલા જિલ્લાના થુવૂર ખાતે ૧૯૬૩ના જુલાઈ માસમાં એક મલયાલી નાયર કુટુંબમાં થયો હતો. તેમની જન્મ તારીખ નિશ્ચિત પણે જાણીતી નથી. તેમના પિતા વી. શ્રીધર પણિકર તેમના જમાનાના હિન્દીના વિખ્યાત શિક્ષક હતા. તેમની માતાનું નામ થાન્કમ્મા છે.

સોમનાથે તેમનો સ્કૂલનો અભ્યાસ સંત ઓગસ્ટિન હાઈસ્કૂલ અરૂર ખાતે પુરો કર્યો અને કોલેજ પૂર્વનો અભ્યાસ મહારાજા કોલેજ એરનાકુલમ ખાતે કર્યો. ત્યારબાદ થાન્ગુ કુન્જુ મસાલિયર કોલેજ ઓફ એન્જિનીયરીંગમાંથી અભ્યાસ કરી કેરળ યુનિવર્સીટીમાંથી મિકેનિકલ એન્જિનીચરીંગની ડીગ્રી મેળવી. ઉચ્ચ અભ્યાસ ચાલુ રાખીને સોમનાથે ભારતીય વિજ્ઞાન સંસ્થા, બેંગ્લુરુથી એરોસ્પેસ એન્જિનીયરીંગમાં અનુસ્નાતકની ડીગ્રી મેળવી. 

## કારકિર્દી
અભ્યાસ પુરો કરી સોમનાથ ૧૯૮૫માં વિક્રમ સારાભાઈ અંતરિક્ષ કેન્દ્ર  સાથે જોડાયા. શરૂઆતના વર્ષોમાં તેઓ  ધ્રુવીય ઉપગ્રહ પ્રક્ષેપણ વાહન (પીએસએલવી)  પ્રકલ્પ સાથે સંકળાયેલા હતા. ૨૦૧૦માં તેઓ of the વિક્રમ સારાભાઈ અંતરિક્ષ કેન્દ્રના ઉપનિર્દેશક અને પ્રકલ્પ નિયામક of જીઓસિન્ક્રોનસ સેટેલાઇટ લોંચ વિહિકલ માર્ક III પ્રકલ્પના ઉપનિર્દેશક બન્યા. ૨૩ ઓગસ્ટ ૨૦૨૩ના રોજ ઇસરોએ તેમના ચેરપર્સન તરીકેના કાર્યકાળ દરમિયાન ચંદ્રના દક્ષિણ ધ્રુવ પર ચંદ્રયાન-૩નું સફળ હળવું ઉતરાણ કરીને વિશ્વ વિક્રમ બનાવ્યો.

## References
શ્રેણી:૧૯૬૩માં જન્મ
શ્રેણી:ઇસરો
શ્રેણી:જીવિત લોકો
પીએસએલવી-ડી૩

**પીએસએલવી-ડી૩** ભારતીય અંતરિક્ષ અનુસંધાન સંગઠન દ્વારા ચાલતા પીએસએલવી કાર્યક્રમનું ત્રીજું અભિયાન હતું. આ વાહને ઉપગ્રહ આઈઆરએસ-પી૩નો વહનભાર લઈને સૂર્યાચલ કક્ષા પૃથ્વીની અધઃ કક્ષામાં તરતો મૂક્યો.

## પ્રક્ષેપણ 
પીએસએલવી-ડી૩ને ભારતીય સમય મુજબ ૨૧ માર્ચ ૧૯૯૬ની વહેલી સવારે ૪:૫૬ (IST) વાગે શ્રીહરિકોટા પ્રક્ષેપણ વિસ્તાર (હાલનુ્ં સતીશ ધવન અંતરિક્ષ કેન્દ્ર) ખાતેથી રવાના કરવામાં આવ્યું. આ વાહને આઈઆરએસ-પી૩ ઉપગ્રહને સફળતાપૂર્વકી પૃથ્વીની નિર્ધારિત સૂર્યાચલ કક્ષામાં તરતો મૂકી દીધો.

## વધુ વાંચન 
* ભારતીય અંતરિક્ષ અનુસંધાન સંગઠન
* ધ્રુવીય ઉપગ્રહ પ્રક્ષેપણ વાહન

## સંદર્ભો 
શ્રેણી:ધ્રુવીય ઉપગ્રહ પ્રક્ષેપણ વાહન
શ્રેણી:ઇસરો
વિદ્યુત મોટર

**ઇલેક્ટ્રિક મોટર** એ ઇલેક્ટ્રિકલ મશીન છે જે વિદ્યુત ઊર્જાને યાંત્રિક ઊર્જામાં રૂપાંતરિત કરે છે. મોટાભાગની ઇલેક્ટ્રિક મોટર્સ મોટરના ચુંબકીય ક્ષેત્ર અને ઇલેક્ટ્રિક પ્રવાહ વચ્ચેની ક્રિયાપ્રતિક્રિયા દ્વારા મોટરના શાફ્ટ પર લાગુ ટોર્કના સ્વરૂપમાં બળ ઉત્પન્ન કરવા માટે વાયર વિન્ડિંગમાં કાર્ય કરે છે. ઇલેક્ટ્રીક જનરેટર યાંત્રિક રીતે ઇલેક્ટ્રિક મોટર જેવું જ હોય છે, પરંતુ યાંત્રિક ઉર્જાને વિદ્યુત ઊર્જામાં રૂપાંતરિત કરીને પાવરના ઉલટા પ્રવાહ સાથે કામ કરે છે.

ઇલેક્ટ્રિક મોટર્સને ડાયરેક્ટ કરંટ (DC) સ્ત્રોતો દ્વારા સંચાલિત કરી શકાય છે, જેમ કે બેટરી, અથવા રેક્ટિફાયર, અથવા વૈકલ્પિક વર્તમાન (AC) સ્ત્રોતો, જેમ કે પાવર ગ્રીડ, ઇન્વર્ટર અથવા ઇલેક્ટ્રિકલ જનરેટર.

ઈલેક્ટ્રિક મોટર્સને પાવર સ્ત્રોતનો પ્રકાર, બાંધકામ, એપ્લિકેશન અને ગતિ આઉટપુટના પ્રકાર જેવી વિચારણાઓ દ્વારા વર્ગીકૃત કરી શકાય છે. તેઓ AC અથવા DC દ્વારા સંચાલિત થઈ શકે છે, બ્રશ અથવા બ્રશ વિનાના હોઈ શકે છે, સિંગલ-ફેઝ, દ્વિ-તબક્કા, અથવા ત્રણ-તબક્કા, અક્ષીય અથવા રેડિયલ ફ્લક્સ, અને એર-કૂલ્ડ અથવા લિક્વિડ-કૂલ્ડ હોઈ શકે છે.

પ્રમાણભૂત મોટરો ઔદ્યોગિક ઉપયોગ માટે અનુકૂળ યાંત્રિક શક્તિ પ્રદાન કરે છે. સૌથી મોટાનો ઉપયોગ શિપ પ્રોપલ્શન, પાઇપલાઇન કમ્પ્રેશન અને 100 મેગાવોટથી વધુ આઉટપુટ સાથે પમ્પ્ડ-સ્ટોરેજ એપ્લિકેશન માટે થાય છે.

એપ્લિકેશન્સમાં ઔદ્યોગિક ચાહકો, બ્લોઅર્સ અને પંપ, મશીન ટૂલ્સ, ઘરગથ્થુ ઉપકરણો, પાવર ટૂલ્સ, વાહનો અને ડિસ્ક ડ્રાઇવ્સનો સમાવેશ થાય છે. ઇલેક્ટ્રિક ઘડિયાળોમાં નાની મોટરો મળી શકે છે. અમુક એપ્લિકેશન્સમાં, જેમ કે ટ્રેક્શન મોટર્સ સાથે રિજનરેટિવ બ્રેકિંગમાં, ઇલેક્ટ્રીક મોટર્સનો ઉપયોગ ઉર્જા પુનઃપ્રાપ્ત કરવા માટે જનરેટર તરીકે વિપરીત રીતે કરી શકાય છે જે અન્યથા ગરમી અને ઘર્ષણ તરીકે ખોવાઈ શકે છે.

ઇલેક્ટ્રીક મોટર્સ લીનિયર અથવા રોટરી ફોર્સ ( ટોર્ક ) ઉત્પન્ન કરે છે જેનો હેતુ પંખો અથવા એલિવેટર જેવી કેટલીક બાહ્ય મિકેનિઝમને આગળ વધારવાનો હેતુ છે. ઇલેક્ટ્રિક મોટર સામાન્ય રીતે સતત પરિભ્રમણ માટે અથવા તેના કદની તુલનામાં નોંધપાત્ર અંતર પર રેખીય હિલચાલ માટે રચાયેલ છે. મેગ્નેટિક સોલેનોઇડ્સ એવા ટ્રાન્સડ્યુસર પણ છે જે વિદ્યુત શક્તિને યાંત્રિક ગતિમાં રૂપાંતરિત કરે છે, પરંતુ માત્ર મર્યાદિત અંતર પર ગતિ ઉત્પન્ન કરી શકે છે.
પીએસએલવી-સી૨

**પીએસએલવી-સી૨** ભારતીય અંતરિક્ષ અનુસંધાન સંગઠન દ્વારા ચાલતા પીએસએલવી કાર્યક્રમનું પાંચમું અભિયાન અને બીજું કાર્યાન્વિત(operational) અભિયાન હતું. ૧ જાન્યુઆરી ૧૯૬૨થી ભારતીય અંતરિક્ષ અનુસંધાન સંગઠન દ્વારા શરૂ થયેલાં અંતરિક્ષ અભિયાનોની શ્રેણીમાં આ ૪૩મું ઉડાણ હતું. આ વાહને પૃથ્વીની સૂર્યાચલ અધઃ કક્ષામાં કુલ ત્રણ ઉપગ્રહો તરતા મૂક્યા. આ અભિયાન દ્વારા નીચે મુજબના ત્રણ ઉપગ્રહો ભૂકેન્દ્રી સૂર્યાચલ અધઃ કક્ષામાં તૈનાત કરવામાં આવ્યા. 

## અભિયાન પારામીટર 
* **દ્રવ્યમાન**:
** *ઉડ્ડયન વખતનું કુલ વજન:* 
** *વહનભાર વજન:* 
* **સમગ્રતયા ઊંચાઈ **: 
* **નોદક**:
** *તબક્કો ૧:* ઘન-ઈંધણ રોકેટ (હાઇડ્રોક્સિલ ટર્મિનેટેડ પોલિબ્યુટીન) (૧૩૮.૦ + ૫૪ ટન)
** *તબક્કો ૨:* પ્રવાહી ઈંધણ રોકેટ અસંમિત ડાયમિથાઇલ હાઇડ્રેઝાઇન +  (૪.૦૬ ટન)
** *તબક્કો ૩:* ઘન-ઈંધણ રોકેટ (હાઇડ્રોક્સિલ ટર્મિનેટેડ પોલિબ્યુટીન) (૭.૨ ટન)
** *તબક્કો ૪:* પ્રવાહી ઈંધણ રોકેટ (મોનોમિથાઇલહાયડ્રેઝાઇન + મિક્સ ઓક્સાઇડ ઓફ નાઇટ્રોનલ) (૨.૦ ટન)

* **એન્જિન**:
** *તબક્કો ૧:* એસ૧૩૯
** *તબક્કો ૨:* વિકાસ (રોકેટ એન્જિન)
** *તબક્કો ૩:*
** *તબક્કો ૪:* ૨ x પીએસ-૪

* **ધક્કો**:
** *તબક્કો ૧:* ૪૬૨૮ + ૬૬૨ x ૬ કિલો ન્યૂટન
** *તબક્કો ૨:* ૭૨૫ કિલો ન્યૂટન
** *તબક્કો ૩:* ૩૪૦ કિલો ન્યૂટન
** *તબક્કો ૪:* ૭.૨ x ૨ ન્યૂટન

* **પ્રકીર્ણ**

## વહનભાર 
ઉપર જોયું તેમ પીએસએલવી-સી૨ કુલ ત્રણ ઉપગ્રહોને તૈનાત કર્યા. તેના વહનભારમાં ઓશનસેટ-૧ (આઈઆરએસ-પી૪) મુખ્ય વહનભાર હતો અને કિટસેટ-૩ (*K*orea *I*nstitute of **T**echnology **Sat**ellite-3) અને ડીએલઆર-ટુબસેટ (**T**echnical **U**niversity of **B**erlin **Sat**ellite) ગૌણ વહનભાર હતો. ઓશનસેટ-૧ને સૌથી ઉપર નોઝ-શંકુમાં ગોઠવવામાં આવ્યો હતો અને બાકીના બે ઉપગ્રહોને તેનાથી નીચે પરિઘમાં સામસામે એકબીજાના વિરુદ્ધ છેડે ગોઠવ્યા હતા. તૈનાતીમાં સૌથી પહેલાં આઈઆરએસ-પી૪ને તેની કક્ષામાં મૂકવામાં આવ્યો. ત્યાર બાદ કિટસેટ-૩ અને પછી ડીએલઆર-ટુબસેટ છૂટા પડ્યા.

## પ્રક્ષેપણ અને આયોજિત ઉડાણ રેખાંકન 
ના ઉષ્મા કવચનું હિન્દુસ્તાન એરોનોટિક્સ લિ.ના ધરોહર કેન્દ્ર ખાતે પ્રદર્શન.]]

પીએસએલવીનું પ્રક્ષેપણ આજના સતીશ ધવન અંતરિક્ષ કેન્દ્ર એટલે કે, તે વખતના શ્રીહરિકોટા પ્રક્ષેપણ વિસ્તાર ખાતે ૨૬ મે ૧૯૯૯ની સવારે ૧૧:૫૨ વાગે (IST) થયું. ઉડાણ માટેના ટાવરથી પાંચ કિલોમીટર દૂરથી ઉડાણનું નિયંત્રણ કક્ષ અને સાથે જ અભિયાન નિયંત્રણ કક્ષ આવેલા છે. ઉડાણ માટેનો ટાવર ઉડાણ પહેલાના જાહેર થયા અંદાજ મુજબ પૃથ્વીની કક્ષામાં ઉપગ્રહનું પૃથ્વીથી ન્યૂનતમ અને અધિકતમ દૂરી ની આસપાસ રહેવાનું માનવામાં આવ્યું હતું. વાસ્તવિક અવલોકન મુજબ ન્યૂનતમ અંતર  અને મહત્તમ અંતર  હતાં. યોજના મુજબની ઉડાણની પ્રોફાઇલ નીચે મુજબ છે.

આ પ્રક્ષેપણના સાક્ષી તત્કાલીન ભારતના વડાપ્રધાન શ્રી અટલ બિહારી વાજપેયી, તત્કાલીન વિજ્ઞાન અને પ્રૌદ્યોગિક મંત્રી ડૉ. મુરલી મનોહર જોશી, તથા તત્કાલીન રાજ્ય વિદેશ મંત્રી સુશ્રી વસુંધરા રાજે બન્યા હતા. તેઓની સાથે તે વખતના અવિભાજિત આંધ્ર પ્રદેશના મુખ્યમંત્રી શ્રી ચંદ્રબાબુ નાયડુ પણ જોડાયા હતા.

## વધુ અભ્યાસ
* ભારતીય અંતરિક્ષ અનુસંધાન સંગઠન
* ધ્રુવીય ઉપગ્રહ પ્રક્ષેપણ વાહન

## References 
શ્રેણી:૧૯૯૯માં છોડાયેલા અંતરિક્ષયાન
શ્રેણી:ધ્રુવીય ઉપગ્રહ પ્રક્ષેપણ વાહન
શ્રેણી:ઇસરો
પીએસએલવી-સી૩

**પીએસએલવી-સી૩** ભારતીય અંતરિક્ષ અનુસંધાન સંગઠન દ્વારા ચાલતા પીએસએલવી કાર્યક્રમનું છઠ્ઠું અભિયાન અને ત્રીજું કાર્યાન્વિત (operational) અભિયાન હતું. ૧ જાન્યુઆરી ૧૯૬૨થી ભારતીય અંતરિક્ષ અનુસંધાન સંગઠન દ્વારા શરૂ થયેલાં અંતરિક્ષ અભિયાનોની શ્રેણીમાં આ ૪૬મું ઉડાણ હતું. આ વાહને પૃથ્વીની સૂર્યાચલ અધઃ કક્ષામાં કુલ ત્રણ ઉપગ્રહો તરતા મૂક્યા. આ અભિયાન અંતર્ગત નીચે મુજબના ત્રણ ઉપગ્રહોને ભૂકેન્દ્રી સૂર્યાચલ અધઃ કક્ષામાં તૈનાત કરવામાં આવ્યા.

* ભારતનો ઉપગ્રહ તકનીકી પ્રયોગ ઉપગ્રહ, જેનું કાર્ય પ્રક્ષેપણથી લઈને તેના જીવનકાળ સુધી ધરતીનું અંતરિક્ષમાંથી અવલોકન કરી તેની માહિતી મોકલવાનું હતુ.

* જર્મનીનો બીઆઈઆરડી ઉપગ્રહ જેનું કામ પણ આપણા તકનીકી પ્રયોગ ઉપગ્રહને મળતું જ હતુ.

* પ્રોબા નામનો બેલ્જિયમનો ઉપગ્રહ જે પ્રાયોગિક રૂપે બનાવવામાં આવ્યો હતા.

પીએસએલવી-સી૨થી શરૂ થયેલો વાણિજ્યિક ઉપયોગ ઇસરોએ આ અભિયાનમાં પણ ચાલુ રાખ્યો. પીએસએલવીએ શ્રીહરિકોટે વિસ્તાર પરના સતીશ ધવન અંતરિક્ષ કેન્દ્રના પ્રક્ષેપણ પેડ પરથી ૨૨ ઓક્ટોબર ૨૦૦૧ ના સવારે ૧૦:૨૩(IST) વાગે સફળતાથી ઉડાણ કર્યું.

## અભિયાનની મુખ્ય બાબતો 
આ અભિયાન દરમિયાન પહેલાં તકનીકી પ્રયોગ ઉપગ્રહ અને બાઇસ્પેક્ટ્રમ અને અધોરક્ત સુદૂર જ્ઞાપક ઉપગ્રહ(બીઆઈઆરડી)ને ૫૬૮ કિ.મી.ની વૃત્તીય અને ત્યારબાદ ભારતના ઓન બોર્ડ સ્વાયત્ત ઉપગ્રહ (પ્રોબા)ને ૫૬૮ કિ.મી. x ૬૩૮ કિ.મી.ની દીર્ઘવૃત્તીય કક્ષામાં તરતા મૂક્યા. આ અભિયાનમાં ઇસરોએ ફરી એકવાર એકાધિક ઉપગ્રહોને નિર્ધારિત કક્ષામાં તૈનાત કરીને દસલાખ અમેરિકી ડોલરની કમાણી પણ કરી.

* **પ્રકીર્ણ** આરસીએસ પ્રણોદકથી કક્ષોન્નતિ કરવામાં આવી.

ઉડાણની યોજનામાં નિયત કાર્યક્રમ નીચે જણાવ્યા મુજબનો છે.  આ વિસ્ફોટ બાદ નાસાએ ઇસરોએ ઉપરના તબક્કાનું નિષ્ક્રિયનની ચોજના અમલમાં મૂકી. ઇસરોના જણાવ્યા મુજબ આ ઘટનાના કારણે અવકાશમાં કાટમાળના નવા ૩૮૬ ટુકડાઓ ઉમેરાયા, જેમાંથી ૩૧૦ પૃથ્વીના વાતાવરણમાં પુનઃપ્રવેશના કારણે બળી ગયા, પણ ૭૬ ટુકડાઓ હજુ પણ પૃથ્વીની નીચલી કક્ષામાં ફરે છે.

## આ પણ જુઓ 
* ભારતીય અંતરિક્ષ અનુસંધાન સંગઠન
* ધ્રુવીય ઉપગ્રહ પ્રક્ષેપણ વાહન

## References 
શ્રેણી:૨૦૦૧માં છોડાયેલા અંતરિક્ષયાન
શ્રેણી:ધ્રુવીય ઉપગ્રહ પ્રક્ષેપણ વાહન
શ્રેણી:ઇસરો
જેકબ હીરો

**જેકબ હીરો**, (અંગ્રેજી: Jacob Diamond, **જેકબ ડાયમંડ**) જેને **ઈમ્પિરિયલ** અથવા **વિક્ટોરિયા હીરા** તરીકે પણ ઓળખવામાં આવે છે, તે ભારતની ગોલકોંડા ખાણમાંથી કાઢવામાં આવેલો રંગહીન હીરો છે. વિશ્વના પાંચમા સૌથી મોટા ઘસેલા હીરા તરીકે તેની ગણના થાય છે.   હૈદરાબાદ રજવાડાના છેલ્લા નિઝામ મીર ઉસ્માન અલી ખાનને આ હીરો ચૌમહલ્લા પેલેસમાં તેના પિતા મહબૂબ અલી ખાનની મોજડીમાં જડેલો મળી આવ્યો હતો. તેમણે લાંબા સમય સુધી આ હીરો કાગળ ઉપરના વજનિયા (પેપર વેઇટ) તરીકે વાપર્યો હતો. જેકબ હીરો ભારત સરકારે ૧૯૯૫માં અંદાજે ૧.૩ કરોડ અમેરિકી ડોલરમાં ખરીદ્યો હતો. તે લંબચોરસ ગાદી-કટમાં કાપવામાં આવેલો છે, જેમાં ૫૮ પાસાઓ છે અને  લાંબો,  પહોળો અને  ઊંચો છે. હીરાનું વજન ૧૮૪.૭૫ કેરેટ (૩૬.૯૦ ગ્રામ) છે. હાલમાં, તે મુંબઈમાં રિઝર્વ બેંક ઓફ ઈન્ડિયાના ભંડારમાં રાખવામાં આવ્યો છે. ૨૦૦૧ અને ૨૦૦૭માં નિઝામના ઝવેરાત પ્રદર્શનના ભાગ રૂપે જેકબ હીરો સાલાર જંગ મ્યુઝિયમ, હૈદરાબાદમાં એક મુખ્ય આકર્ષણ રહ્યો હતો.

પ્રખ્યાત કોહીનૂરથી વિપરીત જેકબ હીરાએ તેના અસ્તિત્વના ઇતિહાસમાં માત્ર બે માલિક બદલ્યા છે અને હિંસા સાથે બિલકુલ સંકળાયેલો નથી.

## ઇતિહાસ
તેને ઘસવા માટે યુરોપ મોકલવામાં આવ્યો તે પહેલાં, કાચો હીરો  કરતાં પણ વધુ વજનનો હોવાનું માનવામાં આવે છે.

૧૮૯૧માં એલેક્ઝાન્ડર માલ્કમ જેકબે હીરાને વેચાણ માટે મૂક્યો હતો, તેથી તેનું નામ જેકબ હીરો પડ્યું. સૌથી પહેલા મહબૂબ અલી ખાનને પૂછવામાં આવ્યું હતું પણ નિઝામને હીરામાં બિલકુલ રસ ન હતો અને તેણે તેના માટે માત્ર ૪૦ લાખ રૂપિયાની કિંમત આંકી હતી. નિઝામને કહેવામાં આવ્યું હતું કે જો તેમને હીરામાં ખરેખર રસ હોય તો ભરોસો બતાવવા માટે તેમણે એક થાપણ (ગુડફેઇથ ડિપોઝિટ) મૂકવી પડશે. યુરોપીયન હિરા ઘસનારાને આ ઓફર ગમી ન હતી પરંતુ જ્યારે તેઓ નિઝામે મૂકેલી થાપણનો હિસાબ ખોઈ બેઠા ત્યારે તેમને અદાલતમાં જવાની ફરજ પડી હતી. આખરે જ્યારે અદાલતનો ચુકાદો આવ્યો ત્યારે નિઝામને તેમણે હામી ભરેલી રકમ કરતા લગભગ અડધી જ કિંમત ૨૩ લાખ રૂપિયામાં આ હિરો એનાયત કરવામાં આવ્યો હતો. આ આખી પ્રક્રિયાથી કંટાળી અને હવે તેને કમનસીબ ગણી ને નિઝામે તેને કપડામાં લપેટીને છુપાવી દીધો.

તેમના પિતાના મૃત્યુના કેટલાક વર્ષો પછી છેલ્લા નિઝામ ઉસ્માન અલી ખાનને ચૌમહલ્લા પેલેસમાં તેમના પિતાની મોજડીના અંગૂઠામાં જેકબ હીરો મળ્યો હતો અને હીરાની સાચી કિંમતની જાણ થઈ ત્યાં સુધી તેણે લાંબા સમય સુધી હીરાનો ઉપયોગ કાગળ ઉપરના વજનિયા તરીકે કર્યો હતો. બાદમાં પરિવારે અન્ય ઝવેરાતની સાથે જેકબને વેચવાની ઈચ્છા વ્યક્ત કરી પરંતુ ભારત સરકારે આ ઝવેરાત રાષ્ટ્રીય ખજાનો છે એમ જણાવી ને વિદેશીઓને વેચાણ અટકાવી દીધું હતું. The Jacob diamond along with jewels of Nizam were handed over by his descendants including Himayat Ali Mirza, and Mukaffam Jah.

૨૦૦૧ અને ૨૦૦૭માં નિઝામના ઝવેરાત પ્રદર્શનના ભાગ રૂપે પ્રદર્શિત, જેકબ હીરો હૈદરાબાદના સાલાર જંગ મ્યુઝિયમમાં મુખ્ય આકર્ષણ બન્યો હતો.

## સંદર્ભ 
શ્રેણી:હીરા
જાતીય સંભોગ

thumb| એદુઆર્દ-હેનરી એવરિલ (૧૮૯૨) દ્વારા મિશનરી મુદ્રામાં દર્શાવવામાં આવેલ જાતીય સંભોગ
**જાતીય સંભોગ** (**દૈહિક મિલન** અથવા **મૈથુન**) એ એક જાતીય પ્રવૃતિ છે, જેમાં જાતીય આનંદ અથવા પ્રજનન માટે યોનિમાર્ગમાં શિશ્ન દાખલ કરી ઘર્ષણ કરવાની ક્રિયાનો સમાવેશ થાય છે,  તેને **યોનિમાર્ગીય સંભોગ** તરીકે પણ ઓળખવામાં આવે છે.   પ્રવેશનો સમાવેશ કરતા જાતીય સંભોગના અન્ય સ્વરૂપોમાં ગુદા મૈથુન (શિશ્ન દ્વારા ગુદામાં પ્રવેશ), મુખ મૈથુન (શિશ્ન દ્વારા મોંમાં પ્રવેશ અથવા સ્ત્રીની જનનેન્દ્રિયમાં શિશ્નનો મૌખિક પ્રવેશ), આંગળીઓ દ્વારા થતું મૈથુન (આંગળીઓ દ્વારા જાતીય પ્રવેશ/ફિંગરિંગ) અને ડિલ્ડોના (ખાસ કરીને સ્ટ્રેપ-ઓન ડિલ્ડો) ઉપયોગ દ્વારા પ્રવેશનો સમાવેશ થાય છે.   આ પ્રવૃત્તિમાં બે અથવા વધુ વ્યક્તિઓ વચ્ચે શારીરિક આત્મીયતાનો સમાવેશ થાય છે અને સામાન્ય રીતે તેનો ઉપયોગ શારીરિક અથવા ભાવનાત્મક આનંદ માટે થાય છે અને તે માનવ સંબંધોમાં ફાળો આપી શકે છે. 

જાતીય સંભોગ અથવા જાતીય પ્રવૃત્તિ શું છે તેના પર વિવિધ મંતવ્યો છે, જે જાતીય સ્વાસ્થ્ય પરના મંતવ્યોને પ્રભાવિત કરી શકે છે.  જો કે *જાતીય સંભોગ*, ખાસ કરીને **મૈથુન** શબ્દ સામાન્ય રીતે શિશ્નનો યોનિમાં પ્રવેશ અને પ્રજોત્પત્તિની સંભાવના સૂચવે છે,  તે સામાન્ય રીતે વેધક (પેનિટ્રેટિવ) મુખ મૈથુન અને ગુદા મૈથુનને પણ સૂચવે છે.  તેમાં સામાન્ય રીતે જાતીય પ્રવેશનો સમાવેશ થાય છે, જ્યારે બિન-વેધક સેક્સને બાહ્ય સંભોગ (આઉટરકોર્સ) તરીકે ઓળખવામાં આવે છે,  પરંતુ તેને પણ જાતીય સંભોગ ગણવામાં આવે છે.   *સંભોગ*, ઘણીવાર *જાતીય સંભોગ* માટેનું ટૂંકું નામ એ કોઈપણ પ્રકારની જાતીય પ્રવૃત્તિ હોઈ શકે છે.  

વિવિધ કાયદાઓ અમુક જાતીય કૃત્યો પર પ્રતિબંધ મૂકે છે, જેમ કે વ્યભિચાર, સગીર સાથેની જાતીય પ્રવૃત્તિ, વેશ્યાવૃત્તિ, બળાત્કાર, પશુમૈથુન (ઝૂફિલિયા), સૃષ્ટિવિરુદ્ધનું કૃત્ય (સોડોમી), લગ્ન પહેલાના અને લગ્નેતર જાતીય સંબંધો. ધાર્મિક માન્યતાઓ જાતીય સંભોગ અથવા અન્ય જાતીય પ્રવૃત્તિ વિશેના વ્યક્તિગત નિર્ણયોમાં પણ ભૂમિકા ભજવે છે, જેમ કે કૌમાર્ય વિશેના નિર્ણયો,   અથવા કાનૂની અને જાહેર નીતિ વિશેની બાબતો. જાતીય કૃત્યો વિશે ધાર્મિક માન્યતાઓ જુદા-જુદા ધર્મ મુજબ બદલાય છે, તેમ છતાં વ્યભિચાર જેવી બાબતો વિશે ધર્મો વચ્ચે સમાન માન્યતા છે.

માનવેતર પ્રાણીઓ વચ્ચેના પ્રજનન સંબંધી જાતીય સંભોગને સામાન્ય રીતે *કોપ્યુલેશન* કહેવામાં આવે છે, અને વીર્ય યોનિ સિવાયના અન્ય માર્ગે માદાના પ્રજનન માર્ગમાં દાખલ થઈ શકે છે, જેમ કે ક્લોકલ કોપ્યુલેશન દ્વારા. મોટાભાગના માનવેતર સસ્તન પ્રાણીઓ માટે, સમાગમ અને સંભોગ મદકાળ અથવા એસ્ટ્રસના (માદાના પ્રજનન ચક્રમાં સૌથી ફળદ્રુપ સમયગાળો) સમય દરમિયાન થાય છે, જે સફળ ગર્ભાધાનની શક્યતાઓને વધારે છે.   જો કે, બોનોબોસ, ડોલ્ફિન્સ અને ચિમ્પાન્ઝી જાતીય સંભોગમાં જોડાવા માટે જાણીતા છે, માદા મદકાળમાં (એસ્ટ્રસમાં) છે કે કેમ તે ધ્યાનમાં લીધા વિના, અને તેઓ સમલિંગી ભાગીદારો સાથે પણ જાતીય કૃત્યોમાં જોડાય છે.  મનુષ્યો જેમ મુખ્યત્વે આનંદ માટે જાતીય પ્રવૃત્તિમાં જોડાય છે, તેમ આ પ્રાણીઓમાં પણ આ વર્તન આનંદ માટે હોવાનું માનવામાં આવે છે, અને તેમના સામાજિક બંધનોને મજબૂત કરવામાં ફાળો આપતું એક પરિબળ છે. 

## વર્તન 
[thumb| ૧૯મી સદીનું [ગુદા મૈથુન|ગુદા મૈથુનમાં રોકાયેલા રોમન સમ્રાટ હેડ્રિયન અને એન્ટિનોસનું શૃંગારિક અર્થઘટન, એદુઆર્દ-હેનરી એવરિલ દ્વારા]]

શ્રેણી:પ્રજનનશાસ્ત્ર
શ્રેણી:પ્રજનન
શ્રેણી:મનુષ્યનું પ્રજનનતંત્ર
શ્રેણી:આરોગ્ય
અકોટા

**અકોટા** ભારત દેશના પશ્ચિમ ભાગમાં આવેલા ગુજરાત રાજ્યના વડોદરા શહેરની પશ્ચિમ દિશામાં આવેલો એક શહેરી વિસ્તાર છે. અગાઉ તે "અનાકોટક્કા" (અંકોટક) તરીકે ઓળખાતો હતો, જેનો ઉલ્લેખ અકોટા કાંસ્ય પર કરવામાં આવ્યો છે. આ ઉપનગર (પરુ) વિશ્વામિત્રી નદીના કિનારે વસેલું છે.

તે વડોદરાના સતત વિકસતા પશ્ચિમ ભાગનો સૌથી જૂનો વિસ્તાર છે. અકોટા મોટા ભાગે રહેણાંક વિસ્તાર છે જેમાં મોટા શોપિંગ મોલો અને ગુજરાતની કેટલીક શ્રેષ્ઠ હોટલો આવેલી છે. અકોટા પાંચમી સદી દરમિયાન જૈન ધર્મનું મુખ્ય કેન્દ્ર હતું.

શ્રેણી:વડોદરા શહેર
ઉમાકાંત પ્રેમાનંદ શાહ

**ઉમાકાંત પ્રેમાનંદ શાહ** ગુજરાત, ભારતના એક વિદ્વાન હતા.

## જીવન 
ઉમાકાંતનો જન્મ ૨૦ માર્ચ ૧૯૧૫ના રોજ વડોદરામાં થયો હતો. તેમણે 'જૈન કલાના તત્વો' પર શોધનિબંધ રજૂ કરી ડૉક્ટરેટની પદવી મેળવેલ હતી. તેઓ ૧૯૫૪માં ઓરિએન્ટલ ઇન્સ્ટિટ્યૂટ, વડોદરાના ડેપ્યુટી ડિરેક્ટર (ઉપ નિદેશક) બન્યા હતા. તેઓ ૧૯૬૫માં સંસ્થામાં રામાયણ પ્રોજેક્ટના વડા બન્યા હતા.

શાહનું અવસાન નવેમ્બર ૧૯૮૮માં થયું હતું.

## સંશોધનકાર્ય 
ઉમાકાંત પી શાહને અંગ્રેજી અને ગુજરાતી ભાષાઓમાં મળીને કુલ ૧૪૭ પ્રકાશનોમાં ૬૨ કૃતિઓ અને ૯૫૧ લાઇબ્રેરી હોલ્ડિંગ્સનો શ્રેય આપવામાં આવે છે.

જૈન ધર્મ પરની તેમની કૃતિઓમાં "જૈન-રૂપ-મંદના: જૈન મૂર્તિશાસ્ત્ર"નો સમાવેશ થાય છે.

## સંદર્ભ
### ઉદ્ધરણ
### સ્રોત
* 
* 

શ્રેણી:ગુજરાતી વ્યક્તિત્વ
શ્રેણી:૧૯૧૫માં જન્મ
શ્રેણી:૧૯૮૮માં મૃત્યુ
પીએસએલવની-સી૬

**પીએસએલવી-સી૬** એ પીએસએલવી પ્રોગ્રામનું છઠ્ઠું ઓપરેશનલ પ્રક્ષેપણ અને એકંદરે નવમું મિશન હતું. ૧ જાન્યુઆરી ૧૯૬૨થી શરૂ કરીને આ સાથે ભારતે  કુલ ચોપ્પન પ્રક્ષેપણ પુરાં કર્યાં. આ વાહને ભારતના બે ઉપગ્રહો વહન કરી તેમની કક્ષામાં તરતા મૂક્યા તેમાંનો એક  કાર્ટોસેટ-1 (આઇઆરએસ-પી૫) અને બીજો હેમસેટ છે. પીએસએલવી-સી૬એ ૫ મે ૨૦૦૫ના રોજ સવારે ૧૦:૧૪ (IST) વાગે  સતીશ ધવન અંતરિક્ષ કેન્દ્રના બીજા લોન્ચ પેડ પરથી લોન્ચ કરવામાં આવ્યું હતું.     

## અભિયાનની મુખ્ય બાબતો 
* પીએસએલવી પ્રોગ્રામનું છઠ્ઠું ઓપરેશનલ લોન્ચ.
* પીએસએલવી પ્રોગ્રામનું એકંદરે નવમું મિશન.
* ઇસરો દ્વારા એકંદરે ૫૪મું પ્રક્ષેપણ.
* સતીશ ધવન અંતરિક્ષ કેન્દ્રના બીજા લોન્ચ પેડ પરથી ફ્લાઇટ શરૂ કરવામાં આવ્યું.
* ઇસરો દ્વારા નિર્મિત બે ઉપગ્રહોનું વહન અને ઇન્જેક્શન.   

## અભિયાન પારામીટર 
* **દ્રવ્યમાન** :
** *કુલ લિફ્ટઓફ વજન:* 
** *વહનભાર વજન:* 
* **એકંદર ઊંચાઈ** : 
* **નોદક** :
** *પ્રથમ તબક્કો:* સોલિડ HTPB આધારિત (૧૩૮.૦ + ૬ x ૯ ટન)
** *બીજો તબક્કો:* પ્રવાહી UH 25 +  (૪૧.૫ ટન)
** *ત્રીજો તબક્કો:* ઘન HTPB આધારિત (૭.૬ ટન)
** *ચોથો તબક્કો:* પ્રવાહી MMH + MON (૨.૫ ટન)
* **એન્જિન** :
** *પ્રથમ તબક્કો:* કોર (પીએસ ૧) + ૬ સ્ટ્રેપ-ઓફ PSOM
** *બીજો તબક્કો:* વિકાસ
** *ત્રીજો તબક્કો:* પીએસ ૩
** *ચોથો તબક્કો:* પીએસ ૪
* **પ્રણોદ** :
** *પ્રથમ તબક્કો:* ૪,૭૬૨ + ૬૪૫ x ૬ કિ. ન્યૂટન
** *બીજો તબક્કો:* ૮૦૦ કિ. ન્યૂટન
** *ત્રીજો તબક્કો:* ૨૪૬ કિ. ન્યૂટન
** *ચોથો તબક્કો:* ૭.૩ x ૨ કિ. ન્યૂટન
* **ઊંચાઈ** : 
* **મહત્તમ વેગ** :  (પેલોડ વિભાજન સમયે રેકોર્ડ કરેલ)
* **અવધિ** : ૧,૧૨૦ સેકન્ડ

## વહનભાર 
પીએસએલવી-સી૬એ બે ભારતીય ઉપગ્રહો, કાર્ટોસેટ-1 (આઇઆરએસ-પી૫) અને HAMSATનું વહન કરીને સૂર્ય-સિંક્રનસ ભ્રમણકક્ષામાં સ્થાપિત કર્યા. ઇસરો દ્વારા બનાવવામાં આવેલ, કાર્ટોસેટ-1 એ સ્ટીરિયોસ્કોપિક દૂર સંવેદન ઉપગ્રહ  હતો અને ઉપગ્રહોની કાર્ટોસેટ શ્રેણીનો પ્રથમ હતો.

## લોન્ચ અને આયોજિત ફ્લાઇટ પ્રોફાઇલ 
thumb| પીએસએલવી-સી 6 5 મે, 2005ના રોજ શ્રીહરિકોટા ખાતેના લોન્ચ ટાવર પરથી બ્લાસ્ટિંગ
right|thumb|270x270px| HAL હેરિટેજ સેન્ટરમાં PSLV ની હીટ શિલ્ડ પ્રદર્શિત કરવામાં આવી.
PSLV-C6 5 મે 2005 ના રોજ સતીશ ધવન સ્પેસ સેન્ટરના બીજા લોન્ચ પેડ પરથી 04:44 કલાક કોઓર્ડિનેટેડ યુનિવર્સલ ટાઈમ ( ભારતીય સમય અનુસાર 10:14 કલાક) પર લોન્ચ કરવામાં આવ્યું હતું.  ના એકંદર અંતરને આવરી લેવાની પૂર્વ-ફ્લાઇટ અનુમાન સાથે મિશનનું આયોજન કરવામાં આવ્યું હતું જેની  ફ્લાઇટ પ્રોફાઇલ નીચે મુજબ હતી.

## આ પણ જુઓ 
* ભારતીય અવકાશ સંશોધન સંસ્થા
* ધ્રુવીય ઉપગ્રહ પ્રક્ષેપણ વાહન 

## સંદર્ભ 
શ્રેણી:ઇસરો
મરીન ડ્રાઈવ, મુંબઈ

**મરીન ડ્રાઈવ** એ મુંબઈ, ભારતમાં **નેતાજી સુભાષચંદ્ર બોઝ માર્ગ** પર ૩ કિલોમીટર લાંબી સહેલગાહ છે. પાલોનજી મિસ્ત્રીએ આ માર્ગ અને સહેલગાહનું નિર્માણ કરાવ્યું હતું. તે કુદરતી ખાડીના કિનારે કેળાના આકારનો અને કોંક્રિટથી બનાવેલો છ લેનનો રસ્તો છે. મરીન ડ્રાઈવના ઉત્તરીય છેડે ગિરગાંવ ચોપાટી છે. બાજુમાંથી પસાર થતો માર્ગ દક્ષિણમાં આવેલા નરીમાન પોઈન્ટને ઉત્તરમાં બાબુલનાથ અને મલબાર હિલ સાથે જોડે છે. 

મરીન ડ્રાઇવને 'ક્વીન્સ નેકલેસ' (રાણીનો હાર) તરીકે પણ ઓળખવામાં આવે છે. આનું કારણ એ છે કે જ્યારે રાત્રે ઉંચાઈથી ગમે ત્યાંથી મરીન ડ્રાઇવને જોવામાં આવે ત્યારે સડક પરની લાઇટો ગળાના હારમાં પરોવેલા મોતી જેવી લાગે છે.

thumb| મલબાર હિલ્સથી મરીન ડ્રાઈવ
આ રોડનું ભાગ્યે વપરાતું સત્તાવાર નામ નેતાજી સુભાષ ચંદ્ર બોઝ માર્ગ છે. સહેલગાહ પર હરોળબદ્ધ રીતે તાડના વૃક્ષો આવેલાં છે. મરીન ડ્રાઈવના ઉત્તરના છેડે ગિરગાંવ ચોપાટી(બિચ) છે. આ લોકપ્રિય ચોપાટી તેની ભેળપૂરી માટે પ્રખ્યાત છે. આ રસ્તા પર ઘણી રેસ્ટોરન્ટો પણ આવેલી છે. આ રસ્તાની આગળ વાલકેશ્વર આવેલું છે જે શહેરનો એક શ્રીમંત વિસ્તાર છે, જ્યાં મહારાષ્ટ્રના રાજ્યપાલનું નિવાસ પણ છે.

આ રસ્તા પર આવેલી મોટાભાગની ઇમારતો શ્રીમંત પારસીઓએ ૧૯૨૦ અને ૧૯૩૦ના અરસામાં પ્રખ્યાત આર્ટ ડેકો શૈલીમાં બાંધવી હતી. મરીન ડ્રાઇવ પરની સૌથી જૂની આર્ટ ડેકો ઇમારતોમાં કપૂર મહેલ, ઝવેર મહેલ અને કેવલ મહેલનો સમાવેશ થાય છે જે ૧૯૩૭ અને ૧૯૩૯ની વચ્ચે તે સમયે ૧૦ લાખ રૂપિયાની કુલ કિંમતે બાંધવામાં આવી હતી. 

## સંદર્ભો 
શ્રેણી:Coordinates on Wikidata
શ્રેણી:મુંબઈ
સ્વામિનારાયણ જયંતિ

**સ્વામિનારાયણ જયંતિ** સ્વામિનારાયણ સંપ્રદાયના સ્થાપક ભગવાન સ્વામિનારાયણ (૧૭૮૧-૧૮૩૦)ના જન્મદિવસની ઉજવણીનો દિવસ છે.

સ્વામિનારાયણ સંપ્રદાયના ભક્તો તેમના આરાધ્ય દેવના જન્મદિવસની ઉજવણી ચૈત્ર સુદ નોમના દિવસે ઉપવાસ કરીને અને મંદિરોમાં સ્વામિનારાયણની મૂર્તિઓને વિવિધ પ્રકારના ભોજન અર્પણ કરીને કરે છે. તેમનાં અનુયાયીઓ સવારે સ્વામિનારાયણ ભગવાનની પૂજા વિધિ કરે છે અને રાત્રે ૧૦:૧૦ વાગ્યે જેને ભગવાન સ્વામિનારાયણના જન્મનો સમય માનવામાં આવે છે, તેમના શુભ જન્મના પ્રતીક તરીકે વિશેષ રીતિથી આરતી વિધિ કરવામાં આવે છે.

## આ પણ જુઓ 
*સ્વામિનારાયણ
*સ્વામિનારાયણ સંપ્રદાય

શ્રેણી:સ્વામિનારાયણ સંપ્રદાય
પીએસએલવી-સી૫

**PSLV-C5** એ ધ્રુવીય ઉપગ્રહ પ્રક્ષેપણ વાહન પ્રોગ્રામનું પાંચમું કાર્યાન્વિત  અને એકંદરે આઠમું મિશન હતું. આ પ્રક્ષેપણ ભારતીય અંતરિક્ષ અનુસંધાન સંસ્થા (IRSO) દ્વારા ૧ જાન્યુઆરી ૧૯૬૨ ના રોજ થયેલાં તેના પ્રથમ અભિયાન બાદનું બાવનમું અભિયાન હતું.  આ અભિયાન દ્વારા ભારતના દૂર સંવેદન ઉપગ્રહ  રિસોર્સસેટ-1 છોડવામાં આવ્યો, જે આઇઆરએસ-પી૬ તરીકે પણ ઓળખાય છે. આ ઉપગ્રહને સૂર્ય સમક્રમી ભ્રમણકક્ષામાં તરતો મૂકવામાં આવ્યો.  ઇસરો દ્વારા 2003 સુધીમાં બનાવવામાં આવેલો આ સૌથી ભારે અને અત્યાધુનિક ઉપગ્રહ હતો. પીએસએલવી-સી૫ને ૧૭ ઓક્ટોબર ૨૦૦૩ના રોજ સતીશ ધવન અંતરિક્ષ કેન્દ્ર પરથી સવારે ૧૦:૨૨ વાગે પ્રક્ષેપિત કરવામાં આવ્યો.         

## અભિયાનની મુખ્ય બાબતો 
પીએસએલવી-સી૫ એ પીએસએલવી કાર્યક્રમનું પાંચમું કાર્યાન્વિત અને એકંદરે આઠમું અભિયાન હતુ.

## અભિયાન પારામીટર 
* **દ્રવ્યમાન** :
** *કુલ ઉડાણ વખતનું વજન:* 
** *વહનભાર વજન:* 
* **એકંદર ઊંચાઈ** : 
* **નોદક** :
** *પ્રથમ તબક્કો:* ઘન-ઈંધણ રોકેટ (હાઇડ્રોક્સિલ ટર્મિનેટેડ પોલિબ્યુટીન) (૧૩૮.૦ + ૬ x ૯ ટન)
** *બીજો તબક્કો:* પ્રવાહી UH 25 +  (૪૧.૫ ટન)
** *ત્રીજો તબક્કો:* ઘન HTPB આધારિત (૭.૬ ટન)
** *ચોથો તબક્કો:* પ્રવાહી MMH + MON (૨.૫ ટન)
* **એન્જિન** :
** *પ્રથમ તબક્કો:* કોર (પીએસ ૧) + ૬ સ્ટ્રેપ-ઓન મોટર (PSOM)
** *બીજો તબક્કો:* વિકાસ એન્જિન
** *ત્રીજો તબક્કો:* પીએસ ૩
** *ચોથો તબક્કો:* પીએસ ૪
* પ્રણોદ :
** *પ્રથમ તબક્કો:* ૪,૭૬૨ + ૬૪૫ x ૬ કિ. ન્યૂટન
** *બીજો તબક્કો:* ૮૦૦કિ. ન્યૂટન 
** *ત્રીજો તબક્કો:* ૨૪૬ કિ. ન્યૂટન
** *ચોથો તબક્કો:* ૭.૩ x ૨ કિ. ન્યૂટન
* **ઊંચાઈ** : 
* **મહત્તમ વેગ** : ૭૪૪૦ મી./સે. (IRS-P6 અલગ થવાના સમયે રેકોર્ડ કરેલ)
* **અવધિ** : ૧,૦૮૫ સેકન્ડ

  

## લોન્ચ અને આયોજિત ફ્લાઇટ પ્રોફાઇલ 
right|thumb|270x270px| HAL હેરિટેજ સેન્ટરમાં PSLV ની હીટ શિલ્ડ પ્રદર્શિત કરવામાં આવી.
PSLV-C5 ને 17 ઓક્ટોબર 2003 ના રોજ સતીશ ધવન અંતરિક્ષ કેન્દ્ર પરથી ૧૦:૨૨ કલાક (ભારતીય સમય અનુસાર) પર પ્રક્ષેપિત કરવામાં આવ્યું હતું. આ મિશન  ની એકંદર ઊંચાઈને આવરી લેવાની પૂર્વ-ફ્લાઇટ આગાહી સાથે આયોજન કરવામાં આવ્યું હતું . ફ્લાઇટ પ્રોફાઇલ નીચે મુજબ હતી: 

## આ પણ જુઓ 
 

## સંદર્ભ 
શ્રેણી:ઇસરો
નંદમુરી તારક

**નંદામુરી તારકા રામા રાવ જુનિયર**નો જન્મ ૨૦ મે, ૧૯૮૩ના રોજ થયો હતો, જેને **જુનિયર એનટીઆર** અથવા **તારક **તરીકે પણ ઓળખવામાં આવે છે, તે ભારતીય ફિલ્મ અભિનેતા, નૃત્યાંગના કુચીપુડી, ગાયક-ગીતકાર અને ટેલિવિઝન વ્યક્તિત્વ છે, જેઓ તેલુગુ ફિલ્મોમાં તેમના કામ માટે જાણીતા છે. તે તેલુગુ અભિનેતા અને આંધ્રપ્રદેશના ભૂતપૂર્વ મુખ્ય પ્રધાન એનટી રામારાવના પૌત્ર છે, જેને સામાન્ય રીતે એનટીઆર તરીકે ઓળખવામાં આવે છે.

૧૯૯૬ માં, તેમને રામાયણમમાં બાળ કલાકાર તરીકે દર્શાવવામાં આવ્યા હતા, જેણે આ વર્ષે શ્રેષ્ઠ ચિલ્ડ્રન્સ ફિલ્મ માટે રાષ્ટ્રીય ફિલ્મ પુરસ્કાર જીત્યો હતો. તેણે ૨૦૦૦માં નિન્નુ ચુડાલાની ફિલ્મથી પુખ્તવયની શરૂઆત કરી હતી. સિનેમામાં તેમની ૧૮ વર્ષની કારકિર્દી દરમિયાન રાવે ૨૮ ફિલ્મોમાં કામ કર્યું હતું. તેને બે નંદી રાજ્ય પુરસ્કારો, બે તેલુગુ શ્રેષ્ઠ અભિનેતા ફિલ્મફેર પુરસ્કારો અને ચાર સિનેમા પુરસ્કારો પ્રાપ્ત થયા છે. ૨૦૧૨ થી, તેઓ ફોર્બ્સ ઇન્ડિયા સેલિબ્રિટી ૧૦૦ ની યાદીમાં સ્થાન પામ્યા છે.

ભારતીય મૂવી આઇડોલના પૌત્ર, એનટી રામારાવ સિનિયર જેઓ ભારતના આંધ્ર પ્રદેશ રાજ્યના અગાઉના સીએમ પણ હતા. રામારાવ જુનિયરે તેમના વ્યવસાયની શરૂઆત બ્રહ્મર્ષિ વિશ્વામિત્રમાં બાળ કલાકાર તરીકે કરી હતી. રાવ જુનિયરે રામાયણમ (૧૯૯૭) માં રામના મુખ્ય પાત્રમાં બાળ કલાકાર તરીકે પણ અભિનય કર્યો હતો, જેણે તે વર્ષે શ્રેષ્ઠ ચિલ્ડ્રન્સ મૂવી માટે રાષ્ટ્રીય ફિલ્મ અનુદાન જીત્યું હતું. તેણે વેપાર નિષ્ફળતા નિન્નુ ચુડાલાની (૨૦૦૧) સાથે મુખ્ય અભિનેતા તરીકે તેની શરૂઆત કરી. મુવી સ્ટુડન્ટ નંબર ૧ (૨૦૦૧) અને એક્શન અને ડ્રામા આડી  ની ઉંમર આવતાં તે ખ્યાતિમાં વધારો થયો.

## ફિલ્મો 
તારક રામારાવ જુનિયરે અત્યાર સુધીમાં સિંહાદ્રી, રાખી, યામદોંગા, અધુર્સ , "બ્રિંદાવનમ" (૨૦૧૦), બાદશાહ (૨૦૧૩), "ટેમ્પર" (૨૦૧૫)," નન્નાકુ પ્રેમથો "(૨૦૧૬), "જનતા ગેરેજ" (૨૦૧૬), "જય લાવા કુસા" (૨૦૧૭), " અરવિંદ સમેથા " (૨૦૧૮), અને " RRR" (૨૦૨૨) જેવી સફળ ફિલ્મોમાં મુખ્ય પાત્ર તરીકે કામ કર્યું છે. આ સાથે જ તેમણે ભારતના સૌથી સફળ અને લોકપ્રિય અભિનેતાઓ માંથી એક બન્યા છે.

" દેવરા" અને "NTR31"તેમની આગામી ફિલ્મો છે.

શ્રેણી:૧૯૮૩માં જન્મ
ફખરુદ્દીન અલી અહમદ

**ફખરુદ્દીન અલી અહમદ** (૧૩ મે ૧૯૦૫ - ૧૧ ફેબ્રુઆરી ૧૯૭૭) એક ભારતીય વકીલ હતા, જેમણે ભારતના પાંચમાં રાષ્ટ્રપતિ તરીકે ફરજ બજાવી હતી.

શ્રેણી:ભારતના રાષ્ટ્રપતિ
વેમ્બલી સ્ટેડિયમ

**વેમ્બલી સ્ટેડિયમ** લંડનના વેમ્બલી વિસ્તારમાં આવેલું મુખ્યત્વે ફુટબોલનું મેદાન છે. આ ઇંગ્લેન્ડનું રાષ્ટ્રીય સ્ટેડિયમ છે અને ઇંગ્લેન્ડની ફૂટબોલ અને ક્રિકેટ ટીમો માટે મુખ્ય મેદાન છે. 

## સ્ટેડિયમ અને નિર્માણ 
આ સ્ટેડિયમનું મૂળ નિર્માણ પ્રખ્યાત સ્ટેડિયમ આર્કિટેક્ટ સર જૉન સ્ટીવન્સે ૧૯૨૩માં કર્યું હતું. ૨૦૦૭માં £૭૮.૯ કરોડ (૭૮૯ મિલિયન બ્રિટિશ પાઉન્ડ)ના ખર્ચે સ્ટેડિયમને પુનઃવિકસિત કરવામાં આવ્યું હતું. હવે તે ૯૦,૦૦૦થી વધુ પ્રેક્ષકોને સમાવી શકે છે. 

વેમ્બલી સ્ટેડિયમ ફક્ત યુનાઇટેડ કિંગડમનું જ નહીં પરંતુ સમગ્ર યુરોપનું પણ સૌથી મોટું સ્ટેડિયમ છે જેની ૯૦ હજાર બેઠકોની ક્ષમતા છે. તેની ડિઝાઇન આર્કિટેક્ટ્સ પોપ્યુલસ અને ફોસ્ટર એન્ડ પાર્ટનર્સે તૈયાર કરી છે. તેમાં વેમ્બલી આર્ચ સામેલ છે જે ૧૩૪ મીટરની (૪૪૦ ફૂટ) ઊંચાઈને આંબે છે. સ્થાપત્યનો આ અજોડ નમુનો લંડનના આકાશમાં નોંધપાત્ર લેન્ડમાર્ક તરીકે જ નહીં પરંતુ સ્ટેડિયમના છતના ૭૫% થી વધારે ભાર માટે આધાર પૂરો પાડે છે. 

## ઇતિહાસ 
વેમ્બલી સ્ટેડિયમનો ઇતિહાસ ગૌરવશાળી છે. ૧૯૨૩માં પૂરું થયા પછી તેણે ઘણા ઐતિહાસિક સ્પોર્ટ્સ ઇવેન્ટ્સને આવકાર્યા છે. ૧૯૬૬માં અહીં વર્લ્ડ કપ ફાઇનલ રમાઈ હતી. ઘણી ઐતિહાસિક ફૂટબોલ મેચો અહીં રમાઈ છે.

## નિયમિત ઇવેન્ટ્સ 
વેમ્બલી સ્ટેડિયમ વર્ષભર અનેક સ્પોર્ટ્સ, મ્યુઝિક અને કલ્ચરલ ઇવેન્ટ્સને આવકારે છે.   તે ઇંગ્લેન્ડના મુખ્ય ફૂટબોલ ટૂર્નામેન્ટ જેવા FA કપ, ફૂટબોલ લીગ કપ અને કોમ્યુનિટી શીલ્ડના ફાઇનલ માટે મેજબાની કરે છે. 

## પરિવહન જોડાણ 
વેમ્બલી સ્ટેડિયમ માટે પહોંચવું સરળ છે. વેમ્બલી સેન્ટ્રલ અને વેમ્બલી પાર્ક સ્ટેશન ટ્યુબ અને ટ્રેન દ્વારા સ્ટેડિયમને સીધું જોડે છે. નજીકની મુખ્ય સડકો પર પણ સરળતાથી પહોંચી શકાય છે. 
## સંદર્ભ
કૈ. શિવન

**શિવન કૈલાસાવાડીવૂ** (જન્મ ૧૪ એપ્રિલ ૧૯૫૭) ભારતીય અંતરિક્ષ વિજ્ઞની છે, જેમણે ભારત સરકારના અંતરિક્ષ વિભાગમાં સચિવ તરીકે, ભારતીય અંતરીક્ષ અનુસંધાન સંગઠનના ચેરપર્સનની યાદી|ભારતીય અંતરીક્ષ અનુસંધાન સંગઠનના ચેરપર્સન તરીકે અને સ્પેશ કમિશનના નિયામક તરીકે સેવાઓ આપી છે. આ અગાઉ તેમણે વિક્રમ સારાભાઈ અંતરિક્ષ કેન્દ્ર|વિક્રમ સારાભાઈ અંતરિક્ષ કેન્દ્રના નિર્દેશક અને લિક્વિડ પ્રોપલ્સન સિસ્ટમ સેન્ટરના નિર્દેશક તરીકે કામ કર્યું છે.

## બાળપણ
શિવનનો જન્મ ભારતના તમિલનાડુ રાજ્યના ક્ન્યાકુમારી જિલ્લાના નારકોઇલ પાસે સરાક્કલવિલઈ ગામમાં થયો હતો. તેમના પિતાનું નામ કૈલાસાવાડીવૂ અને માતાનું મામ ચેલ્લમ છે.

## અભ્યાસ 
શિવન એક ખેડુતના પુત્ર છે અને તેમનો અભ્યાસ મેલા સરાક્કલવિલઈની એક સરકારી નિશાળમાં તમિળ માધ્યમમાં થયો હતો. વધુ અભ્યાસ માટે તેઓ વલ્લનકુમારનવિલાઈમાં આવ્યા. સ્નાતક બનનારિ તેમના કુટુંબના તેઓ પ્રથમ વ્યક્તિ છે. શિવને ૧૯૮૦માં મદ્રાસ ઇન્સ્ટિટ્યુટ ઓફ ટેક્નોલોજીમાંથી એરોનોટિકલ ઇજનેરીના સ્નાતકની ડીગ્રી મેળવી. ૧૯૮૨માં એ જ વિષયમાં તેમણે ભારતીય વિજ્ઞાન સંસ્થા, બેંગ્લુરુમાંથી અનુસ્નાતર ડીગ્રી મેળવી અને ઇસરોમાં કામ કરવાનું શરૂ કર્યું. તેમણે આઈઆઈટી બોમ્બેથ ૨૦૦૬માં ડૉક્ટરેટની પદવી પણ મેળવી. તેઓ ઇન્ડિયન નેશનલ એકેડેમી ઓફ એન્જિનીયરીંગ, એરોનૌટિકલ સોસાયટી ઓફ ઇન્ડિયા અને સિસ્ટમ સોસાયટીના ફેલો છે.

## કારકિર્દી 
શિવને ઇસરોનાં પ્રક્ષેપણ વાહનોની રૂપરેખા અને વિકાસ પર કામ કર્યું છે. શિવન ૧૯૮૨માં ધ્રુવીય ઉપગ્રહ પ્રક્ષેપણ વાહન (પીએસએલવી) પ્રકલ્પમાં ભાગીદાર થવા ઇસરો સાથે જોડાયા. ૨ જુલાઈ ૨૦૧૪ના રોજ તેઓની નિમણૂક ઇસરોના લિક્વિડ પ્રોપલ્સન સિસ્ટમ સેન્ટરના નિર્દેશક તરીકે કરવામાં આવી. તેમને સત્યબામા યુનિવર્સિટી, ચેન્નઇ, દ્વારા એપ્રિલ ૨૦૧૪માં ડોક્ટર ઓફ સાયન્સ (ઓનરિસ કૌસા)થી નવાજવામાં આવ્યા હતા. ૧ જુન ૨૦૧૫ના રોજ તેઓ વિક્રમ સારાભાઈ અંતરિક્ષ કેન્દ્રના નિર્દેશક બન્યા.

જાન્યુઆરી ૨૦૧૮માં શિવનની નિમણૂક ઇસરોના વડા તરીકે કરવામાં આવી. તેમના વડપણ હેઠળ ઇસરો દ્વારા ચંદ્રયાન-૨નું પ્રક્ષેપણ કરવામાં આવ્યું. આ મિશનનું વિક્રમ ઉતરાણ એકમ, પ્રજ્ઞાન રોવર સહિત ચંદ્રમા પર ઉતરવાની થોડી ક્ષણો પહેલાં ચંદ્રતલથી લગભગ ૨ કિમી દૂર તુટી પડ્યું. જોકે તેનું ઓરબિટર હજુ પણ કામ (ઓગસ્ટ ૨૦૨૪માં આ લખાઈ રહ્યું છે ત્યાં સુધી) કરી રહ્યું છે. આ ઓરબિટરે લીધેલી લગભગ ૧૦૦૦૦ છબીઓના વિશ્લેષણ કરીને ચંદ્રયાન-૩ની રૂપરેખા તૈયાર કરવામાં આવી અને તેથી જ ચંદ્રયાન-૩નું સફળ ઉતરાણ શક્ય બન્યું. 

૩૦ ડિસેમ્બર ૨૦૨૦ના રોજ તેમનો ચેરમેન તરીકેનો કાર્યકાળ જાન્યુઆરી ૨૦૨૧થી લંબાવીને જાન્યુઆરી ૨૦૨૨ સુધી કરવામાં આવ્યો. 

શિવનના જીવનમાં એક કપરો કાળ પણ તેમની નિવૃત્તિ સમયે આવ્યો હતો. ૨૫ જાન્યુઆરી ૨૦૨૧ના રોજ On 25 January 2021, કેન્દ્રીય સતર્કતા આયોગે (CVC) શિવન વિરુદ્ધ એક ફરિયાદ નોંધી જેમાં આરોપ હતો કે શિવને, ઇસરોના લિક્વિડ પ્રોપલ્સન સિસ્ટમ સેન્ટર (LPSC)નાં માનાંકોને અવગણીને તેમના પુત્રની નિમણૂક કરી હતી.

## Awards
* ડૉ. એ.પી.જે. અબ્દુલ કલામ એવોર્ડ, ૨૦૧૯.
* આઈઈઈઈ સિમોન રેમો ચંદ્રક, બી.એન. સુરેશ સાથે સંયુક્ત, ૨૦૨૦.

## References 
## External links 
* ISRO biography 

શ્રેણી:જીવિત લોકો
ભીલ

**ભીલ** ભારતની એક જાતિનું નામ છે. ભીલ લોકો ભીલી બોલી બોલે છે. ભીલો મુખ્યત્વે મધ્ય પ્રદેશ, ગુજરાત, રાજસ્થાન અને મહારાષ્ટ્રમાં સ્થાયી થયા છે.
## નોંધપાત્ર લોકો 
* દિવાળીબેન ભીલ - લોકગાયિકા.
* તાત્યો ભીલ - આદિવાસી ક્રાંતિકારી.

## સંદર્ભ 
શ્રેણી:ભારતની જ્ઞાતિઓ
ટાઇટન

**ટાઇટન કંપની લિમિટેડ** એ ભારતીય કંપની છે જે મુખ્યત્વે ઘરેણાં, ઘડિયાળ, સાડી અને ચશ્માનું ઉત્પાદન કરે છે.

ટાટા ગ્રુપનો ભાગ હોવા છતાં અને TIDCO સાથેના સંયુક્ત સાહસ તરીકે શરૂ થયા બાદ આ કંપનીનું મુખ્યાલય બેંગલુરુના ઇલેક્ટ્રોનિક સિટીમાં અને કચેરી તમિલનાડુના હોસૂરમાં આવેલી છે.

## ઉત્પાદનો 
### ઘડિયાળ 
ઘડિયાળ વિભાગમાં ફાસ્ટરેક, સોનાટા, રાગા, નેબ્યુલા, ઓક્ટેન અને ઝાયલિસ જેવી બ્રાન્ડ સામેલ છે. ૨૦૧૧માં કંપનીએ ટોમી હિલ્ફિગર અને હ્યુગો બોસ ઘડિયાળોના વપરાશ અને વિતરણ માટેનું લાયસન્સ મેળવ્યું હતું.

### ચશ્મા 
૨૦૦૭માં ટાઇટન આઇ પ્લસ શરૂ કર્યું હતું. 

### ઘરેણાં 
ટાઇટને વર્ષ ૧૯૯૫ તનિષ્ક લોન્ચ કર્યું હતું. ૨૦૧૬માં ટાઇટને કેરેટલેનમાં રોકાણ કર્યું હતું. ૨૦૨૨ સુધીમાં ટાઇટનનો ભારતના ઘરેણાં બજારમાં 6%નો હિસ્સો છે.

### સાડી 
ટાઇટન કંપનીએ પોતાના વસ્ત્રોનું સાહસ વેપારી નામ (બ્રાન્ડ) તનેરા સાથે ૨૦૧૭માં શરુ કર્યું હતું, જે સાડીઓનો ધંધો કરે છે. વર્તમાનમાં તે ભારતના વિવિધ શહેરોમાં ૨૬ સ્ટોર ચલાવે છે.

## સંદર્ભ 
શ્રેણી:ઉદ્યોગ
શ્રેણી:કંપનીઓ